1 Samwiri 6:17-1 Samwiri 6:18,Yoswa 13:3,Balam 3:3 LCB - Ebibumbe eby’ebizimba ebya zaabu - Bible Gateway\n1 Samwiri 6:17-18\n17 (A)Ebibumbe eby’ebizimba ebya zaabu Abafirisuuti bye baaweereza ng’ekiweebwayo olw’omusango eri Mukama byali: ekimu kya Asudodi, n’ekirala kya Gaza, n’ekirala kya Asukulooni, n’ekirala kya Gaasi, n’ekirala kya Ekuloni; 18 era n’ebibumbe eby’emmese eza zaabu bwe byali, ng’ebibuga byonna eby’Abafirisuuti ebyali eby’Abakungu abataano, ate nga bibuga ebiriko enkomera n’ebyalo byabyo. Ejjinja eddene kwe baateeka essanduuko ya Mukama mu nnimiro ya Yoswa ow’e Besusemesi, ne libeera kijjukizo n’okutuusa leero.\n6:17 : nny 4\n3 (A)okuva ku mugga Sikoli oguli ebuvanjuba wa Misiri, n’okwambukira ddala ku nsalo y’e Ekuloni emanyiddwa nga ey’Abakanani, eriyo abafuzi bataano ab’Abafirisuuti, ow’e Gaza, n’ow’e Asudodi, n’ow’e Asukulooni, n’ow’e Gaasi n’ow’e Ekuloni awamu n’Abavi.\n13:3 : a Yer 2:18 b Bal 1:18 c Bal 3:3 d Ma 2:23\nYoswa 13:3 in all translations\n3 (A)Ge gano: Abakungu abataano ab’Abafirisuuti, Abakanani bonna, Abasidoni, n’Abakiivi abaabeeranga ku lusozi Lebanooni, okuva ku lusozi Baalukerumoni okutuuka awayingirirwa mu Kamasi.\n3:3 : Yos 13:3\nBalam 3:3 in all translations


Kyanjo asibudde Nambooze, agenze Buyindi kumujjanjaba nkizi abatemu ba gavumenti ya NRM gyebamenya « BugandaWatch\nComments Off on Kyanjo asibudde Nambooze, agenze Buyindi kumujjanjaba nkizi abatemu ba gavumenti ya NRM gyebamenya\nBuganda, Diaspora, Events, Headlines, News, People\nbetty, change, constitution, kill, kutta, mou, mukono, murder, museveni, nambooze, news, Uganda\nHajji Hussein Kyanjo y’omu ku babadde ku kisawe Entebbe okusiibula Muky. Betty Bakireke Nambooze, eyasitudde okugenda e Buyindi afune obujanjjabi, oluvanyuma lw’okusimatuuka abasirikale ba Uganda abaali bagezaako okumumenya enkizi.\nNambooze yawonera watono okutemulirwa mu kizimbe kya palamenti ya Uganda nga 27 September 2017, amagye agakuuma president Museveni bwegayingira mu kisenge ky’olukiiko okukuba abakiise abaali bawankanya okuggya ekkomo ku myaka egikugira omuntu okwesimbawo ku bwa president.\nNga 21 October 2017 omusasi wa BugandaWatch yakyakira Muky. Nambooze mu kalwaliro gyabadde, akali e Bugoloobi naye yamuzanga ali mu bulumi bungi nnyo naddala mu mugongo. Nambooze yategeeza omusasi nti talina kubuusabuusa, abamumenya enkizi bali bazze n’ebiragiro by’okumutta ku lunaku olwo.\nYannyonnyola nti, “Okulwaanagana bwekwatandika nze nakwebalama mangu kubanga nali nfunye okulabulwa abantu benesiga nti waaliwo abatujju abaalina ebiragiro okunzitira mu kavuyo k’okulwanagana okwaali kusuubirwa mu kisenge omuteesebwa. Ababaka Mpuga ne Kasibante bagezaako mangu okunfulumya ekisenge omuteesebwa.”\nMuky. Nambooze yayongerako nti, Mpuuga ne Kasibante bali banaatera okumutuusa obulungi ebweeru, omuduumizi wa police mu Kampala, Frank Mwesigwa, nabatebuka. Yabuuza mu ddoboozi ery’omwanguka nti, “Ono Nambooze ani amukkirizza okutoloka?” Mu kaseera katono, abasajja abaali bambadde ebyambalo eby’abakazi bajja nebatandika okukuba Nambooze n’okumunyiga ennyo omugongo nga bakozesa bi namagalo (gloves) eby’ekyuuma, mu ngeri egezaako okukutula enkizi ye.\nOkusinziira ku Nambooze, “Katonda yekka yeyamponya kubanga, baali babulako katono okunzita, abasirikale ba police eyabulijjo abali bayitawo batulaba nebajja bannunula, olwo abatujju nebemulura.”\nKu lugendo olumututte e Buyindi, Nnabooze awerekeddwako omwami we, Mukasa Bakireke n’omu ku basawo ababadde bamulabirira e Buganda.


Mengo hospital ekuzizza emyaka 125 bukyanga litandikibwawo – CBS FM\nMengo hospital ekuzizza emyaka 125 bukyanga litandikibwawo\nSsaabalabirizi Dr.Kazimba Mugalu ngatongoza ejjinja ku ddwaliro ly’eMengo nga lijaguza emyaka 125\nEddwaliro lye Mengo likuzizza emyaka 125 bukyanga litandikibwawo mu mwaka gwa 1897.\nEddwaliro lino lyerisinga obukadde mu Uganda n’obuvanjuba bwa Africa bwonna okutwalira awamu.\nLyatandikibwawo omuzungu Dr.Sir Albert Ruskin Cook eyali azze okubuulira enjiri ey’omwoyo, wabula nasanga nga n’emibiri gya bannauganda gyali gigoyezebwa endwadde ezenjawulo.\nYatuuka kuno nga 15 February 1897 ate nga 22 February 1897, n’ategeka olusiisira lw’ebyobulamu olwasookera ddala wansi w’omuti ku kasozi Namirembe najjanja abantu.\nSsaabalabirizi Kazimba ng’akwasibwa ekifaananyi ekisiige ekya Dr.Sir Albert Cook\nEno ye yali ensibuko y’obujanjabi bw’eddagala ezzungu wano mu Uganda,n’eddwaliro lye Mengo okutuuka kakano nga lijaguza emyaka 125.\nDr. Sir Albert Ruskin Cook yayambibwangako abasawo abalala ab’amadaala aga wansi omuli Roy Billington,Margret Bond Luke ne Catherine Cook.\nCatherine Cook yeyali mukyala wa Dr. sir Albert Cook,era omukyala oyo yeyatandikawo essomero ly’abasawo n’abazaaliisa erya Mango Midwifery and nursing school.\nAbasawo bano bonna babbulwamu waadi z’abalwadde mu ddwaliro lino erye Mengo.\nSsabalabirizi w’ekkanisa ya Uganda, The Most Rev Dr Samuel Steven Kazimba Mugalu y’abadde omugenyi omukulu nga lijaguza emyaka 125.\nAsabye government okutereeza ebyobulamu n’okudaabiriza amalwaliro mu Uganda, okutaasa bannauganda abatalina busobozi butwalibwa mu nsi z’ebweru.\nSsabalabirizi Kazimba asinzidde mu kusaba okwenjawulo ku lutikko ya St. Paul e Namirembe,okutegekeddwa eddwaliro lye Mengo naagamba nti kyenyamiza okulaba ng’abantu balemererwa okufuna obujjanjabi mu Uganda, nebatwalibwa ebweru,ate nebasaasanyizibwako ensimbi ezisukiridde ezandibadde zisobola okubaako kyezikola okutereeza ebyobulamu nebiganyula bannauganda bonna.\nSsabalabirizi Kazimba agamba nti kyetaagisa amalwaliro gaakuno okuteekebwamu ebyetaago ebisaanidde.\nAjjukizza nabasawo okufaayo okukola obuvunanyizibwa bwabwe nokuteekesa mu nkola ebyabalagirwa, obutakaayukira balwadde n’okwewala enguzi.\nSsaabalabirizi Kazimba n’abakulira eddwaliro lya Mengo Hospital\nOmulabirizi we Namirembe, kitaffe mu Katonda, Wilberforce Kityo Luwalira, asabye abaddukanya eddwaliro lye Mengo okusigala nga bakyali ku bigendererwa ebyalitandisaawo nokukwasizaako abali mu bwetaavu.\nAkulira eddwaliro lya Mengo, Dr Rose Mutumba, agamba nti eddwaliro newankubadde liwezezza emyaka 125, likyalina ebyetaago bingi omuli ebizimbe ebikaddiye, obwetaavu bwekyuma ebikola omukka gwa oxgyen, nobuvujjirizi obukyali obutono.\nEddwaliro lye Mengo liwaddeyo obukadde bwa shs 20 okuddukirira omulimu gw’okusasula ebbanja lya Church House.


Bukedde Online - Omusuubuzi afudde n'olubuto lwa myezi 7 n'asattiza ekyalo\nOmusuubuzi afudde n'olubuto lwa myezi 7 n'asattiza ekyalo\nBannamawulire be Vision Group bawangudde e...\nAbasuubuzi mu katale k'e Nakawa n'abatuuze b'e Kabembe bali mu kiyongobero oluvannyuma lwa mutuuze munnaabwe okusangibwa ng'afiiridde mu nju n'olubuto lwa myezi musanvu ekibaleetedde okusigala nga beebuuza ebibuuzo bingi.\nFatuma Nakagolo 47, gwe baakazaako erya maama Mariam abadde mutuuze w'e Kabembe mu Gombolola y'e Kyampisi mu Disitulikiti y'e Mukono era abadde musuubuzi wa birime mu katale k'e Nakawa ye yafudde n'olubuto lwa myezi musanvu nga kigambibwa nti, yandiba ng'omwana yamusambye omutima n'afa.\nMuwala w'omugenzi owookubiri, Laziya Ssuuba yategeezezza Bukedde nti olubuto nyina lw'abadde nalwo lubadde lwa mwana wa 10.\nYannyonnyodde nti, ennaku ssatu emabega nnyina yafuna Puleesa oluvannyuma lw'okusanga enkoko enfu ng'esuuliddwa mu mulyango gwe ku makya ekyamweraliikiriza.\nYaddusibwa mu ddwaaliro e Naggalama gye baamukeberera obulwadde ne bubuka n'asiibulwa n'adda eka wabula n'atabuka ne bamwongerayo e Nsambya nayo gye baamusiibula nga tebalaba bulwadde n'adda eka kyokka ku ssaawa 10 ez'oku makya n'assa omukka ogw'enkomerero.\nOmugenzi alese bba Tonny Katende n'abaana abato ng'asembayo wa myaka ebiri era yaziikiddwa mu Disitulikiti y'e Mayuge.


Bukedde Online - Hajji Kiyimba omulimu gw'obwakitunzi agusobola\nHajji Kiyimba omulimu gw'obwakitunzi agusobola\nSsebo nkwata mpola ntamidde!\nNe boda zisika?\nAdded 20th February 2014\nHAJJI Abdu Kiyimba, Ssentebe w'eggombolola y'e Nsangi yalese Bannamasaka bamuggyiddeko enkoofiira olw'engeri gye yanyonyogeddemu abakungu n'abaggyamu ssente z'ettofaali ly'okuzzaawo amasiro g'e Kasubi.\nOmanyi Hajji Kiyimba nzaalwa y'e Buddu e Kisekka mu Lwengo ng'alinayo n'amaka. Hajji Kiyimba olwawulidde nti Katikkiro agenze Buddu kutikkula abaayo ettofaali naye teyalutumiddwa mwana n'awaayo akakadde ka Ssente.\nBwe yalabye ng'abaabadde batunda ebintu ebikalu ebyaleeteddwa beekwatakwata, yasituse n'abaggyako akazindaalo n'abibatundira okutuusa lwe yabimazeewo.\nYalese Bannamasaka beewunya obukodyo bw'akozesa mu kukola obwakitunzi.\nHajji Kiyimba omulimu gw''obwakitunzi agusobola\nMinisita Nantaba atiisizza okulekulira


Bukedde Online - Ebyewuunyisa ku Omar al-Bashir by'obadde tomanyi\nEbyewuunyisa ku Omar al-Bashir by'obadde tomanyi\nOmuduumizi w’amagye ga Algeria azze yeefuuulidde...\nWuuno omuwala eyakulembedde olutalo lw’okuggyako...\nABADDE Pulezidenti wa Sudan Omar al-Bashir Sudan yazuukuse eggulo ku Lwomutaano omulundi ogusookedde ddala mu myaka 30 nga muntu waabulijjo. Bashir alina ebyewuunyisa bingi omuli n’okubeera nga tewali amanyi mannya g’abazadde be era talina mwana ku nsi wadde ng’alina abakyala babiri.\nMukyala wa Bashir owookubiri Widad Babiker.\nABADDE Pulezidenti wa Sudan Omar al-Bashir Sudan yazuukuse eggulo ku Lwomutaano omulundi ogusookedde ddala mu myaka 30 nga muntu waabulijjo.\nObulamu obw’omuntu waabulijjo, Bashir 75 yabutandikidde mu kifo ekyekusifu amagye agaamuwambye gye gaamusibidde nga kigambibwa nti enteekateeka bwe zikolebwa okumuyisa mu mbeera efaananako nga bannamagye abaawamba Gavumenti ya Zimbabwe bwe baayisaamu musajjamukulu Robert Gabriel Mugabe 95 gwe baamumula mu buyinza mu 2017.\nEnsonda mu bannamagye zaategeezezza nti, waliwio enteeseganya ezaatuukiddwaako, Bashir afune obukuumi n’okulabirirwa Gavumenti kyokka baamutaddeko obukwakkulizo obuteeyingiza mu byabufuzi n’eby’ekijaasi okuggyako nga mpozzi ayagala amagye gamuweeyo mu kkooti y’ensi yonna avunaanibwe emisango egy’ekitta abantu ekyali mu kitundu ky'e Darfur.\nBashir lwe yasisinkana Paapa Benedict XVI\nBashir alina ebyewuunyisa bingi omuli n’okubeera nga tewali amanyi mannya g’abazadde be era talina mwana ku nsi wadde ng’alina abakyala babiri.\nAmannya ge mu bujjuvu ye Omar Hassan Ahmad al-Bashir 75, nga yazaalibwa January 7, 1944. Kyokka ekyewuunyisa tewali amanyi bazadde be wadde amannya gaabwe.\nObulamu bwe obw’obuntu tebumanyiddwa nnyo mu bantu. Bwe yaweza emyaka 50 n’asalawo okuwasa omukazi owookubiri.\nFatima Khalid, gwe yasooka okuwasa\nYawasa Widad Babiker Omer eyali nnamwandu wa musajja we Ibrahim Shams al-Din eyali afiiridde mu kabenje k’ennyonyi mu lutalo olwali mu mambuka era n’akubiriza mikwano gye okuwasa bannamwandu b’abajaasi abaali bafiiridde mu lutalo basobole okubalabirira. Yasooka kuwasa Fatima Khalid.\nAmagye yagayingira akyali muvubuka n’aggya ng’akuzibwa mu madaala era y’omu ku beetaba mu lutalo lwa 1973 ng’ali ku ludda lwa Misiri ng’erwanyisa Yisirayiri.\nYawamba obuyinza bwe yamaamulako eyali Katikkiro wa Sudan, Sadiq al-Mahdi nga June 30, 1989 n’afuuka ssentebe wa Revolutionary Command Council for National Salvation.\nBwe yanyweza obuyinza yafuba okulaba nga yeekuumirako obuyinza bwonna era yasookera ku kya kusattulula Palamenti, n’awera ebibiina byobufuzi n’okugaana amawulire obutaddamu kufulumya ebintu ebimuwunyira ziizi.\nNg’ali ne Hassan al Turabi eyali omukulmbeze wekibiina kya National Islamic Front, baatandika kaweefube w’okufuula Sudan ensi y’Abasiraamu era mu 1991 ne batongoza enfuga ya Sharia Law. Kyokka kino kyamuleetera obuzibu n’ekitundu ky’Obukiikakkono (kati South Sudan) ekyali kisingamu ab'enzikiriza y’Ekrisitaayo.\nMu October wa 1993 yasattulula olukiiko lwa Revolutionary Council n’alondebwa nga Pulezidenti wa Sudan. Oluvannyuma yategeka okulonda kwa bonna mu 1996 n’alondebwa ku Bwapulezidenti bw’eggwanga.\nAbantu nga bajaganya n'amagye ageddizza obuyinza. Wabula w'osomera bino baayawukanye nga ba kigwo.\nBuli lw'abadde alabika mu bantu ng’abeera n’omuggo ogutamuva mu ngalo abamu kye babadde banonooza nti, mwe muli obuyinza.\nMu njogera ye abadde ayogeza bukambwe era ng’eddoboozi lye likulagirawo omusajja emmekete ataseka era ataluma mu kigambo. Kino abadde takikomya mu bigambo kyokka ne mu bikolwa azze akyolesa ng’afufuggaza abalabe be abazze bamwahhanga mu bbanga ery'emyaka 30.\nEkyewuunyisa ku Bashir mu 2015 yategeka okulonda kwa Pulezidenti kwe yalangirirwa ng’omuwanguzi n’ebitundu 94 ku buli 100. Okulonda kuno ebibiina eby’amaanyi ebivuganya Gavumenti byagaana okukwetabamu nga bagamba nti baali tebakusuubiramu bwenkanya.\nEbya Mugabe bibi! Atwalibwa mu kkooti lwa kutta bantu 20,000


Gavumenti eyisizza eteeka ekkakali ku bizimbe ebitali bisiige n’Okusuula kasasiro. – CBS FM\nGavumenti eyisizza eteeka ekkakali ku bizimbe ebitali bisiige n’Okusuula kasasiro.\nGavumenti nga eyita mu kitongole ekiteekerateekera eggwanga ki Uganda National Physical Planning Board erangiridde nti yakuvunaana mu mateeka abantu abalina ebizimbe ebitali bisiige, abamansa kasasiro mu bibuga, n’Okumenya buli kizimbe ekitali mu mateeka\nEtteeka erya Physical planning Act 2010 lyeliyitiddwaamu okuteekawo engassi n’ebibonerezo , nga mu kino omuntu akwatibwaako nga asuula kasasiro wakusibwa omwaaka gumu mu kkomera, oba okuwa engassi ya bukadde bwa shilling za Uganda 2.\nEtteeka lyeerimu lyakukangavvula abantu abatayonja nzigya webasula , n’Okuweesa engassi amayumba agetooloddwa ensiko, nga ekibonorezo kiri wakati w’Obukadde bwa shilling 2 n’Okusibwa mu nkomyo omwaaka gumu.\nBwabadde alangirira etteka lino ku Media Centre mu Kampala, akolanga ssentebe w’Olukiiko olutwaala ekitongole ekiteekerateekera eggwanga Amanda Ngabirano, agambye nti bagenda kusooka nakusisinkana banyini bizimbe mu bibuga 10 ebyakakasiddwa gavumenti, oluvanyuma ebikwekweeto bitandike.\nNgabirano ategeezezza, nti ekitongole kino kyakukolagana butereevu ne bassentebe b’amagombolola n’emiruka okutuusa obubaka obukwaata ku bizimbe ebitali bisiige langi, nga n’enyumba ezisulwaamu tezitaliziddwa.\nMungeri yeemu Ngabirano ategeezezza nti ku mulundi guno tebagenda kuttira ku liiso nyini kizimbe yenna nga kyazimbibwa mu ntobazzi, ku mabbali g’Oluguudo neebyo ebitaweebwa lukusa nga bizimbibwa.


Bukedde Online - Ow'ensambaggere ekyana kimufunzizza\nOw'ensambaggere ekyana kimufunzizza\nEyaseze ebbaala e Kawempe bamwetoolozza ebyalo\nMusisi yawadde Coco Finger ekyeyo?\nOMUVUBUKA Ronald Mugula agamba nti kafulu mu kukuba ensambaggere aliko ekyana ekyamufunzizza ne kimuwa essanyu.\nOMUVUBUKA Ronald Mugula agamba nti kafulu mu kukuba ensambaggere aliko ekyana ekyamufunzizza ne kimuwa essanyu. Ggaayi ono ye yasoose okutuuka ku wooteeri ya Calender e Makindye n’ekyana ne kiyingirawo.\nBaatandise okulasa oluboozi n’okwekuba obwama n’ekyaddiridde nseko ezitasalako. Oluvannyuma Mugula yaggyeyo kompyuta ye ey’ekika kya Laptop n’abaako ebifaananyi ng’akuba Abazungu emigere byalaga Alice Namatovu.\nBanywanyi ba Mugula baalabye obukule bususse kwe kumubuuza nti, ssebo ani oyo akussa enseko? Yabazzeemu nti maneja wange era ezo enseko zonna baabaddeko ddiiru ze bakutula. Yagambye nti emigere abadde agikubira Girimaani okuva mu 2007 kyokka bwe yawulira ng’Abazungu Golola bamufudde ‘kimpe nkyekubire’ kwe kukomawo ategekeyo ennwana nga ziizo abalage omuliro era mu October wa 2012 atandikira ku Nagy eyakuba Golola.\nOw''ensambaggere ekyana kimufunzizza


Wandyagadde Okumanya Amazima?\nBISOME MU Abbey Abua Afrikaans Ahanta Albanian Albanian Sign Language Altai American Sign Language Amharic Argentinean Sign Language Armenian Armenian (West) Assamese Attié Australian Sign Language Austrian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Belize Kriol Bengali Bicol Bislama Bissau Guinean Creole Bolivian Sign Language Boulou British Sign Language Bulgarian Bulgarian Sign Language Bété Cakchiquel (Western) Cambodian Carib Catalan Cebuano Central Alaskan Yupik Chavacano Chichewa Chin (Hakha) Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Danish Sign Language Digor Diola Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Estonian Estonian Sign Language Ewe Fante Faroese Fataluku Fijian Filipino Sign Language Finnish Finnish Sign Language Fon Frafra French French Sign Language Fulfulde (Cameroon) Ga Galician Garifuna Georgian German Ghanaian Sign Language Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guianese Creole Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hungarian Sign Language Hunsrik Ibinda Icelandic Igbo Iloko Inakeanon Indian Sign Language Indonesian Indonesian Sign Language Irish Isoko Italian Italian Sign Language Itsekiri Iu Mien Ivatan Japanese Japanese Sign Language Jiwaka Jula Kabardin-Cherkess Kabiye Kabyle Kachin Kadazan Kalanga (Botswana) Kalenjin Kamayo Kannada Kazakh Kazakh (Arabic) Kekchi Khana Khasi Kikamba Kikaonde Kikongo Kikuyu Kiluba Kimbundu Kinaray-a Kinyarwanda Kipende Kirghiz Kiribati Kirundi Kisi Kongo Konkani (Devanagari) Konkani (Roman) Korean Kosraean Kpelle Krio Kryashen Kuhane (Subiya) Kurdish Kurmanji (Cyrillic) Kurdish Sorani Kwangal Kwanyama Kyangonde Lakota Lamba Laotian Latvian Latvian Sign Language Lenje Lhukonzo Lingala Lithuanian Lithuanian Sign Language Lomwe Low German Lucholi Luganda Lugbara Lunda Lunyankore Luo Luswayiri Luswayiri (Congo) Luteso Lutoro Luvale Luwalabu Luxembourgian Macedonian Macua Madi Makasae Malagasy Malay Malayalam Malaysian Sign Language Maltese Mam Mambwe-Lungu Mangareva Manipuri Mapudungun Marathi Marquesian (Hiva Oa) Marquesian (Nuku Hiva) Marshallese Mashi Mauritian Creole Maya Mayangna Mayo Mazahua Mazatec (Huautla) Mbukushu Melpa Mentawai Mexican Sign Language Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nama Navajo Ndau Ndebele Ndebele (Zimbabwe) Ndonga Nepali New Zealand Sign Language Ngabere Ngangela Nias Nicaraguan Sign Language Nicobarese Niuean Norwegian Nyaneka Nyungwe Nzema Odia Oromo Ossetian Otetela Otomi (Mezquital Valley) Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Peruvian Sign Language Piaroa Pidgin (West Africa) Pilagá Polish Polish Sign Language Ponapean Portuguese Portuguese Sign Language Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Tena) Rapa Nui Rarotongan Romanian Romanian Sign Language Romany (Macedonia) Romany (Northern Greece) Romany (Romania) Romany (Southern Greece) Rungus Russian Russian Sign Language Réunion Creole Samoan Sango Saramaccan Sarnami Scottish Gaelic Sena Sepedi Serbian Serbian (Roman) Serer Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Swati Swedish Swedish Sign Language Swiss German Sign Language Tagalog Tahitian Tajiki Talian Tamil Tandroy Tarahumara (Central) Tarascan Tatar Telugu Tetun Dili Thai Thai Sign Language Tigrinya Tiv Tlapanec Toba Tojolabal Tok Pisin Tongan Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Valencian Venda Venezuelan Sign Language Vezo Vietnamese Voru Wallisian Warao Waray-Waray Wayuunaiki Welsh Wichi Wolaita Wolof Xhosa Yacouba Yakutsk Yapese Yoruba Yukpa Zambian Sign Language Zande Zapotec (Guevea) Zapotec (Isthmus) Zapotec (Lachiguiri) Zimbabwe Sign Language Zulu\nAmazima agakwata ku ki? Agakwata ku bimu ku bibuuzo ebisingayo obukulu abantu bye baali beebuuzizza. Oboolyawo wali weebuuzizzaako ebibuuzo nga bino:\nDdala Katonda atufaako?\nEntalo n’okubonaabona biriggwaawo?\nWaliwo essuubi lyonna nti abafu baliddamu okuba abalamu?\nNnyinza kusaba ntya okusobola okuwulirwa Katonda?\nNnyinza ntya okufuna essanyu mu bulamu?\nEby’okuddamu mu bibuuzo bino oyinza kubisanga wa? Bw’ogenda mu materekero g’ebitabo, oyinza okusangayo ebitabo bingi nnyo abantu bye balowooza nti bisobola okuddamu ebibuuzo bino, kyokka emirundi mingi biba bikontana. Ebimu bibaamu eby’okuddamu ebirabika ng’ebirungi, kyokka mangu ddala biva ku mulembe era ne biddamu okulongoosebwamu oba ne wawandiikibwayo ebirala.\nWadde kiri kityo, waliwo ekitabo kimu ekirimu eby’okuddamu ebyesigika. Ky’ekitabo ekyogera amazima. Yesu Kristo bwe yali asaba Katonda, yagamba nti: “Ekigambo kyo ge mazima.” (Yokaana 17:17) Leero, Ekigambo ekyo kimanyiddwa nga Baibuli Entukuvu. Ku mpapula eziddirira, ojja kufuna ebimu ku by’okuddamu ebituufu era ebitegeerekeka obulungi Baibuli by’ewa mu bibuuzo ebyo waggulu.\nENSONGA LWAKI ABANTU BEEBUUZA EKIBUUZO KINO: Ensi gye tulimu ejjudde ebikolwa eby’obukambwe n’obutali bwenkanya. Amadiini mangi gayigiriza nti Katonda y’atuleetera okubonaabona.\nEKYO BAIBULI KY’EYIGIRIZA: Katonda tasobola kuleetawo kintu kibi. Yobu 34:10 lugamba bwe luti: “Kiddire eri awali Katonda, ye okukola obubi; n’awali Omuyinza w’ebintu byonna, ye okukola ebitali bya butuukirivu.” Katonda alina ekigendererwa ekirungi eri abantu. Eno y’ensonga lwaki Yesu yatuyigiriza okusaba nti: “Kitaffe ali mu ggulu, . . . Obwakabaka bwo bujje. By’oyagala bikolebwe ku nsi nga bwe bikolebwa mu ggulu.” (Matayo 6:9, 10) Mazima ddala Katonda atufaako nnyo, era eno ye nsonga lwaki yakola kyonna ekyetaagisa okusobola okutuukiriza ekigendererwa kye.—Yokaana 3:16.\nLaba ne Olubereberye 1:26-28; Yakobo 1:13; ne 1 Peetero 5:6, 7.\nENSONGA LWAKI ABANTU BEEBUUZA EKIBUUZO KINO: Abantu bangi nnyo bakyeyongera okufiira mu ntalo, era ffenna tubonaabona mu ngeri emu oba endala.\nEKYO BAIBULI KY’EYIGIRIZA: Katonda atutegeeza nti mu biseera eby’omu maaso ajja kuleeta emirembe mu nsi yonna. Wansi w’Obwakabaka bwe obw’omu ggulu, abantu “tebaliyiga kulwana nate.” Mu kifo ky’ekyo, “baliweesa ebitala byabwe okubifuula enkumbi.” (Isaaya 2:4) Katonda ajja kuggyawo okubonaabona kwonna n’obutali bwenkanya. Baibuli essuubiza bw’eti: “[Katonda] alisangula buli zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby’olubereberye [nga mw’otwalidde okubonaabona n’obutali bwenkanya ebiriwo leero] biweddewo.”—Okubikkulirwa 21:3, 4.\nLaba ne Zabbuli 37:10, 11; 46:9; ne Mikka 4:1-4.\nENSONGA LWAKI ABANTU BEEBUUZA EKIBUUZO KINO: Amadiini agasinga obungi mu nsi gayigiriza nti omuntu bw’afa, waliwo ekintu ekimuvaamu ne kisigala nga kiramu. Agamu gayigiriza nti abafu basobola okulumya abalamu oba nti Katonda abonereza ababi ng’abookya mu muliro ogutazikira.\nEKYO BAIBULI KY’EYIGIRIZA: Abantu bwe bafa, baba tebakyaliwo. Omubuulizi 9:5 lugamba nti: “Abafu tebaliiko kye bamanyi.” Okuva bwe kiri nti abafu tebaliiko kye bamanyi era nga tebasobola kuwulira wadde okukola ekintu kyonna, tebasobola kulumya balamu wadde okubayamba.—Zabbuli 146:3, 4.\nLaba ne Olubereberye 3:19 ne Omubuulizi 9:6, 10.\nENSONGA LWAKI ABANTU BEEBUUZA EKIBUUZO KINO: Twagala okuba abalamu, era twagala okunyumirwa obulamu nga tuli wamu n’abo be twagala. Kya mu butonde okwagala okuddamu okulaba abaagalwa baffe abaafa.\nEKYO BAIBULI KY’EYIGIRIZA: Abantu abasinga obungi ku abo abaafa bajja kuzuukizibwa. Yesu yasuubiza nti ‘bonna abali mu ntaana bajja kuvaamu.’ (Yokaana 5:28, 29) Abo abanaazuukizibwa bajja kufuna akakisa okubeera mu lusuku lwa Katonda ku nsi, ng’ekigendererwa kya Katonda bwe kyali ku lubereberye. (Lukka 23:43) Abantu abawulize bajja kufuna obulamu obutaggwaawo era obutuukiridde. Baibuli egamba nti: “Abatuukirivu balisikira ensi, banaagibeerangamu emirembe gyonna.”—Zabbuli 37:29.\nLaba ne Yobu 14:14, 15; Lukka 7:11-17; ne Ebikolwa 24:15.\nENSONGA LWAKI ABANTU BEEBUUZA EKIBUUZO KINO: Kumpi abantu b’amaddiini gonna basaba. Kyokka, bangi bawulira nti okusaba kwabwe tekuddibwamu.\nEKYO BAIBULI KY’EYIGIRIZA: Yesu yatuyigiriza okwewala okudiŋŋana ebigambo nga tusaba. Yagamba, “Bwe musabanga, temuddiŋŋananga mu bigambo.” (Matayo 6:7) Bwe tuba twagala Katonda awulire okusaba kwaffe, tuteekwa okusaba mu ngeri gy’asiima. Okusobola okukola kino, twetaaga okuyiga ebyo Katonda by’ayagala era ne tusaba okusinziira ku ebyo bye tuba tuyize. 1 Yokaana 5:14 lugamba nti: “Bwe tusaba ekintu nga [Katonda] bw’ayagala, atuwulira.”\nLaba ne Zabbuli 65:2; Yokaana 14:6, 14; ne 1 Yokaana 3:22.\nENSONGA LWAKI ABANTU BEEBUUZA EKIBUUZO KINO: Abantu bangi balowooza nti basobola okufuna essanyu singa baba ne ssente, ettutumu, oba endabika ennungi. Kino kibaleetera okuluubirira ebintu ng’ebyo—kyokka ku nkomerero ya byonna beesanga nga tebafunye ssanyu.\nEKYO BAIBULI KY’EYIGIRIZA: Yesu yalaga ekyo ekivaako essanyu bwe yagamba nti: “Balina essanyu abamanyi obwetaavu bwabwe obw’eby’omwoyo.” (Matayo 5:3, New World Translation) Okusobola okufuna essanyu erya nnamaddala, tuteekwa okukola ku bwetaavu bwaffe obusingayo obukulu, kwe kugamba, okumanya amazima agakwata ku Katonda n’ebigendererwa bye eri abantu. Amazima ago gasangibwa mu Baibuli. Okumanya amazima ago kisobola okutuyamba okumanya ebintu ebikulu n’ebitali bikulu. Bwe tugoberera obulagirizi bwa Baibuli, kitusobozesa okuba n’obulamu obulina ekigendererwa.—Lukka 11:28.\nLaba ne Engero 3:5, 6, 13-18 ne 1 Timoseewo 6:9, 10.\nTulabye mu bufunze eby’okuddamu Baibuli by’ewa mu bibuuzo omukaaga ebiragiddwa waggulu. Wandyagadde okumanya ebisingawo? Bwe kiba nti oli omu ku abo “abamanyi obwetaavu bwabwe obw’eby’omwoyo,” awatali kubuusabuusa wandyagadde okumanya ebisingawo. Oyinza okuba ng’olina ebibuuzo ebirala bye weebuuza, gamba nga kino: ‘Bwe kiba nti Katonda atufaako, lwaki akkirizza ne wabaawo obubi n’okubonaabona okutuusiza ddala leero? Nnyinza ntya okulongoosa obulamu bw’amaka gange?’ Baibuli ewa eby’okuddamu ebimatiza mu bibuuzo bino awamu n’ebirala bingi.\nWadde kiri kityo, bangi leero tebaagala kusoma Baibuli. Bagitwala okuba ekitabo ekinene ennyo era ekizibu okutegeera. Wandyagadde okuyambibwa osobole okufuna eby’okuddamu okuva mu Baibuli? Abajulirwa ba Yakuwa bakuwa ebintu bibiri ebisobola okukuyamba.\nOkusookera ddala, akatabo Biki Bye Tuyiga mu Bayibuli? kategekeddwa okuyamba abantu abalina eby’okukola ebingi okutegeera obulungi eby’okuddamu Baibuli by’ewa mu bibuuzo ebikulu ennyo. Eky’okubiri, waliwo enteekateeka ey’okuyigiriza abantu Baibuli ku bwereere mu maka gaabwe. Omujulirwa wa Yakuwa abeera okumpi naawe asobola okukukyalira mu maka go oba mu kifo ekirala kyonna ekikwanguyira, ne mukubaganya ebirowoozo ku Baibuli okumala ekiseera ekitonotono buli wiiki. Kino kikolebwa ku bwereere. Okwetooloola ensi yonna, abantu bukadde na bukadde baganyuddwa mu nteekateeka eno. Bangi ku bo batuuse n’okugamba nti: “Nzudde amazima!”\nTewaliiwo kya bugagga kisinga kino. Amazima ga Baibuli gatusumulula okuva mu bulombolombo, okubuzaabuzibwa, awamu n’okutya. Gatuwa essuubi, essanyu, n’ekigendererwa mu bulamu. Yesu yagamba nti: “Mulitegeera amazima, n’amazima galibafuula ba ddembe.”—Yokaana 8:32.\nBayibuli egamba nti Katonda yakozesa amaanyi ge amangi ennyo okutonda ebintu byonna, naye ddala atufaako?\nAbafu baba bamanyi ebigenda mu maaso?\nKatonda okuddamu essaala zo, kisinziira nnyo ku ggwe.\nWandyagaddde Okumanya Amazima?\nEbibuuzo by’Omu Bayibuli Biddibwamu


Bukedde Online - Uganda ewangudde emidaali munaana e Dubai\nUganda ewangudde emidaali munaana e Dubai\nAba Volleyball bamalidde mu kyamukaaga e...\nMunnayuganda omuddusi azzeemu okuwangula omudaali gwa zaabu mu mizannyo gya Special Olympics e Dubai\nElimu (ku kkono), maama wa Feni omuto, Feni, Nakitende, Eizabeth ne Agenorwoth\nLAURIAN LUBULWA, DUBAI\nJacent Nyamahunge - mmita 200 (Emisinde)\nJacent Nyamahunge - mmita 100 (Emisinde)\nLarry Feni - Mmita 25 (Okuwuga)\nRogger Agenorwoth - Open Water (Okuwuga)\nLarry Feni - Mmita 50 (Okuwuga)\nElizabeth Nicole - Mmita 50 (Okuwuga)\nGorret Nakitende - Mmita 25 (Okuwuga)\nBrian Elimu - Mmita 25 (Okuwuga)\nNGA bwe kyali mu mwaka 2015 mu kibuga Los Angeles mu Amerika, ku Mmande, omuddusi Jacent Nyamahunge yafundikidde emizannyo gya ’ Special Olympics World Games’ n'emidaali gya zaabu ebiri.\nNyamahunge omudaali ogwokubiri yaguwangudde mu misinde gya mmita 100 gye yaddukidde mu sikonda 12.19. Yawangudde Johannah Mogale, enzaalwa y’e South Afrika, eyaddukidde sikonda 13.70 ne Ana Sanchez owa Nicaragua eyaddukidde sikonda 16.73.\nBattunkidde mu kisaawe kya Dubai Police Club, mu kibuga Dubai mu United Arab Emirates.\nMu kuwuga, abazannyi ba Uganda ku Mmande lwe baafundikidde empaka zaabwe mu mitendera egy’enjawulo nga bamazeeko n'emidaali mukaaga. Larry Feni, 16, yawangudde zaabu mu mita 25 eza breaststroke, n'afuna omudaali gwe ogwokubiri mu mizannyo gino. Ogwasooka gwali gwa feeza nga yaguwangula ku Lwamukaaga mu mutendera gwa freestyle ogwa mmita 50.\nAbalala abaawangudde emidaali kuliko Rogger Agenorwoth (zaabu mu kuwugira mu nnyanja mu mmita 1500). Brian Elimu ne Gorret Nakitende ab’emyaka 17, abaawangudde feeza mu mutendera gwa breaststroke ogwa mmita 25.\nWabula Uganda yasubiddwa omudaali mu mupiira gw’abakazi bwe yalemeddwa okumalira mu bifo ebisatu ebisooka. Yalemaganye ne Buyindi ggoolo 1-1 mu mupiira ogwasembyeyo mu kibinja ekyokubiri.\nAba Volleyball ku Lwokubiri lwe bakomawo mu nsiike mu lutalo lw'okuwangula omudaali gwa zaabu mu kibinja ekisooka. Egenda kuzannya ne Indonesia mu nsisinkano eyookusatu ng'ezaasoose, buli ludda lwawangudde lunnaalwo.\nAbazannyi abasukka mu 7,500 okuva mu mawanga 195 be bavuganya mu mizannyo egy’enjawulo 24, mu kibuga Abu Dhabi ne Dubai.\nEmizannyo gikomekkerezebwa ku Lwakuna.\nWorld Special Olympics 2019,


1 Коринфянам 5 CARST – 1 Abakkolinso 5 LCB | Biblica\n1 Коринфянам 5 CARST – 1 Abakkolinso 5 LCB\n1 Abakkolinso 5:1-13\n15:1 Lv 18:8; Ma 22:30Twategeezebwa nga mu mmwe mulimu obwenzi, ate obwenzi obutali na mu baamawanga, kubanga omuntu atwala muka kitaawe n’amufuula mukazi we. 25:2 2Ko 7:7-11Mwekuluntazizza mu kifo ky’okwewombeeka. Oyo akola ekikolwa ng’ekyo eky’okwekuluntaza, tasaanye kuggyibwamu mu mmwe? 35:3 a Bak 2:5 b 2Bs 3:6Nze newaakubadde nga siri eyo nammwe mu mubiri, naye nga bwe ndi nammwe mu mwoyo, omuntu eyakola ekyo mmaze okumusalira omusango okumusinga. 4Mu linnya lya Mukama waffe Yesu, mukuŋŋaane nga nange ndi nammwe mu mwoyo n’amaanyi ga Mukama waffe Yesu nga gali nammwe. 55:5 1Ti 1:20Omuntu ng’oyo mumuweeyo eri Setaani omubiri gwe guzikirizibwe, omwoyo gwe gulyoke gulokolebwe ku lunaku lwa Mukama waffe.\n65:6 a Yak 4:16 b Mat 16:6, 12 c Bag 5:9Okwenyumiriza kwammwe si kulungi. Temumanyi ng’ekizimbulukusa ekitono kizimbulukusa ekitole kyonna? 75:7 Mak 14:12Muggyeemu ekizimbulukusa eky’edda, mulyoke mubeere ekitole ekiggya, nga temuliimu kizimbulukusa; kubanga Kristo ye ndiga eyaweebwayo ng’ekiweebwayo eky’Okuyitako ku lwaffe. 85:8 Kuv 12:14, 15Noolwekyo tulye embaga si na kizimbulukusa eky’edda, newaakubadde ekizimbulukusa eky’ettima n’ekibi, naye tugirye n’omugaati ogutaliimu kizimbulukusa nga gulimu obulongoofu n’amazima.\n95:9 Bef 5:11Mbawandiikira nga mbalabula obutegattanga na benzi, 105:10 1Ko 10:27so si okwewala abenzi ab’ensi eno, oba aboomululu, oba abakumpanya, oba abasinza bakatonda abalala, kubanga kyandibagwanidde mmwe okuva mu nsi. 115:11 1Ko 10:7, 14Naye kaakano mbawandiikira nga mbategeeza nti mwewale omuntu yenna ayitibwa owooluganda ng’ate mwenzi, owoomululu, asinza bakatonda abalala, oba omuvumi, oba omutamiivu oba omukumpanya. Ab’engeri eyo n’okulya temulyanga nabo.\n125:12 a Mak 4:11 b nny 3-5; 1Ko 6:1-4Kale nze nfaayo ki okusalira ab’ebweru omusango? Lwaki sisalira abo abali mu mmwe? 135:13 Ma 13:5Naye ab’ebweru Katonda ye abasalira. Omubi oyo ali mu mmwe mumuggyeemu.\nLCB : 1 Abakkolinso 5


Engeri gye baanunudde ow'emyaka 5 eyawambi...\nFDC evuddeyo ku byavudde mu kunoonyereza nga biraga nti Bobi Wine asinza Col. Kiiza Besigye ettuttumu era nti asobola okumusinza obululu singa beesimbawo kati n'egamba nti mukama wabwe (Besigye) talwanirira bwa Pulezidenti wabula kununula ggwanga.\n‘'Besigye yaleka omulimu gwe omusava e Nairobi n'ajja okwetaba mu lutalo olwanunula Uganda (mu myaka gy'ekinaana). Olutalo lwa Besigye okununula Uganda ssi lwa kwagala kufuuka Pulezidenti'' omwogezi wa FDC Ssemujju Nganda bwe yategeezezza.\nYabadde ayogera eri bannamawulire ku kitebe ky'ekibiina e Najjanankumbi. Kino kidiridde ebyafulumidde mu lupapula lw'olungereza olumu olufulumira mu Kampala nga biraga nga bwe wabaddewo okunoonyereza ne kuzuula nti omubaka Robert Kyagulanyi amanyiddwa nga Bobi Wine ennaku zino asinza Besigye amaanyi era okulonda ne kubaawo leero amusinza obululu.\nYanenyezza poliisi n'ebitongole by'okwerinda ebirala olw'okulemesanga aba FDC okwogera eri abantu mu kutalaaga eggwanga kwe baliko naddala eky'okuggyangako leediyo nga Besigye agenze mu bitundu ebimu.\nKyokka yagambye nti tebajja kugenda mu kkooti nga bawakanya eky'okuggyangako leediyo wabula bajja kuguguba bagende maaso n'embeera.Yagambye nti ebya gavumenti okukwatanga Bobi Wine n'okumuggulangako emisango bigenderera kutiisatiisa bantu bave mu by'okuwakanya gavumenti.\nYasabye Pulezidenti Museveni okweyambisa amawulire annyonnyole ebitagenda bulungi mu gavumenti abamuvuganya bye basongako olunwe mu kifo ky'okuggyangayo ttiya ggaasi okubunya enkung'ana zaabwe emiwabo.\nYategeezezza nti yewunya Pulezidenti Museveni okweyambisanga emikutu gy'amawulire okuwerezanga obubaka bwe ng'ate alemeddwa okukuuma eddembe lya bannamawulire.\nSsemujju era yasabye Abasiraamu okusiiba nga basabira eggwanga lireme kugenda mu butabanguko olwa kye yayise abakulembeze abatayagala kuva mu buyinza.Era n'asaba bannaddiini okuvaayo bagambe ku Pulezidenti Museveni akyuse mu nkola.\nSsenga akulaze ebika bya kkiisi sonsomola n'ebirungi ebiri mu kwenyweegera\nKola dduyiro otaase amaka go


SHIA (IMAAMIYYA) NE SUNNA ZA NNABBI (s.a.a.w)\nOmuwandiisi yagamba nti : Abashia tebagaana Qur’an yokka, wabula bagendera ddala mumaaso mukugaana n’okulimbisa ebitabo bya hadith (Ebituufu ebimanyidwa omukaaga). Okuzimbira kweekyo balina ebitabo bya hadith za Nnabbi (s.a.a.w) era bawandiika nebagamba nti hadith za Nnabbi (s.a.a.w) tezisukka 5% olwo ezisigadde 95% mubigambo nemubikolwa babizza ku ba Imaam baabwe, era n’ekigambo hadith munzikiriza zaabwe kitegeeza ebigambo n’ebikolwa wamu n’okusirika kwa ba Imaam baabwe.\nTugamba nti : Shia (Imaamiyyah) bakakasa nti Nnabbi (s.a.a.w) yajja n’eddiini enzijuvu etali nkendeevu era nga yatunnyonyola enjigiriza n’amateeka g’obusiraamu okuva mu Qur’an ey’ekitibwa ne hadith ze era n’alonda ba Imaam okuva mu lulyoolwe era nga ekyo kyaali nga bubaka okuva ewaakatonda ow’ekitiibwa, ng’abalonda babeere abasigire be oluvanyuma lwe era, n’atulagira okubajjako okumanya n’okutegeera olw’okubanga nti bbo (Abantu b’olulyoolwe) beebamanyi era abategeevu oluvanyumalwe, era baafuna okumanya okw’ensikirano okuva ku Nnabbi nebw’ekityo bwebaba boogedde tebasobola kuba nti bogedde ekyo kyebatalinaako kumanya era taboogera okujjako ekyo kyebajja okuva kumubaka ebigambo byaabwe n’ebigambo bya Nnabbi (s.a.a.w) ne hadith zaabwe babijja ku Nnabbi (s.a.a.w) olw’ensonga nti bbo beebasika ba Nnabbi (s.a.a.w) oluvanyuma lwe kulw`obujulizi nti bafuna okumanya okuva ku Nnabbi (s.a.a.w) era nga Nnabbi (s.a.a.w) bweyalagira okubagoberera kubanga bbo beyafaanaanyiriza okuba nti balinga eryaato lya Nnabbi Nouh (a.s) buli yenna eyalirinya yawona ate buli yenna eyalireka naatalinya yazikirira n`asaanawo.\nKitegeerekeka nti enkola n’ekkubo lya Shia (Imaamiyyah) mukufuna amateeka n’enjigiriza okuva kuba Imaam baabwe kuganga ebigambo byaabwe ne hadith zaabwe, byeebyo ebigambo ne (Hadith) ezaayogerwanga n’omubaka oweekitiibwa tewali muntu yenna ali kumpi na Nnabbi (s.a.a.w) okusinga abantu b`enju ye, nabweekityo tewali muntu amanyi mateeka ga ddiini okubasinga oluvanyuma lwa Nnabbi (s.a.a.w) era kyaali kyeetaagisa abasiraamu bonna okugoberera ekkubo n’enkola eyo ayaaba Imam, kubanga neba swahaba benyini baali bayiga okuva ku Imaam Ali (a.s) era nga badda gyaali munsonga zeddiini eziba zibalemye okutegeera, kubanga Imaam Ali (a.s) gweemulyango gwokumanya, era obujulizi nti khalifah owookubiri yagamba nti : “Singa teyali Ali (a.s) yalizikiridde Umar”.\nAbashia tebagamba nti ba Imaam b`enkanankana ne Nnabbi nti oba bamuwakanya wamu nenjigirizaye wabula kiri nti ba Imaam enkola yaabwe y`enkola ya Nnabbi (s.a.a.w) era ekkubo lyeyalimu nabo lyebaakwaata era lyebakyaaliko. Olw’ensonga nti bbo beebenyumba ye era baava mu ndaaye, nabweekityo Nnabbi yatukuutira okuba nti oluvanyuma lwe tweekwaate ku bantu abo.\nOmugezi yenna omutuufu ddala bwaalowooza ku’nsonga eyo alaba nga okumanya okuba kuva ku ba Imaam abo ab’olulyo lwa Nnabbi (s.a.a.w) ly`ekkubo eritutuusa eri Nnabbi (s.a.a.w) lyeyatwaagiriza tusobole okutuuka eri katonda era nga ekyo ky`e kyaatutondesa bwe yaliranyisa abantu b’enjuuye ne Qur’an n’atugamba nti byombi tebisobola kwaawukana okutuusa olunaku lw’enkomerero, kwossa n’okumanya kwaffe nti abantu abo katonda yabatukuza era nti tebakola nsobi. Kibeera nti ebigambo byaabwe n’ebikolwa byaabwe wamu n’ebyo byebaba balabye nga bikolebwa nga bituufu nebasirika, ebintu ebyo byonna bibeera mazima era buba butuufu.\nOmuwandiisi byagamba nti tetujja hadith okujjako kuva kuba Imaam baffe naye obwo bulimba bwenyini kubanga ffe tufuna hadith n’enjigiriza okuva ku Nnabbi (s.a.a.w) ne ba Imaam abo Nnabbi (s.a.a.w) beyalagira okuba nti bagobererwa, wabula tuteekwa okumanya nti ssibuli hadith yonna eyogerwa eba ntuufu are tugitwaala. netugyeesigamirako nga tetunnaba kugyeekeneenya kulw`okubanga tumanyi nti waliwo hadith nyingi nyo ddala ez’obulimba nga Nnabbi (s.a.a.w) bweyatugamba nti “Bayitiridde abannimbisa era bajja kuyitirira oluvanyuma lwange”. Nabw’ekityo kulw’okukuuma hadith ez’ekitii-bwa n’okuzijjako obulimba tuteekwa kuziteeka ku kipimo ekituufu tusobole okumanya entuufu n’etali ntuufu nga bwekimanyiddwa mu bamanyi ba Ahli sunna, eyo yonna etuukagana n’ekipimo etwaalibwa era ekolerwaako ate eyo eba eyawukana oba etetuukagana nakipimo esuulibwa era n’erekebwa kubba tekiri nti okugaana hadith eyo eba tetuukaganye nakipimo oba na minzaane ya hadith entuufu nti kubeera kugaana hadith za Nnabbi (s.a.a.w) entuufu nga abalala bwebayinza okulowoza ensonga eyo abamanyi ba sunna bagimanyi era bakikakasa nti ekigendererwaamu kukuuma hadith za Nnabbi (s.a.a.w) buteetabikamu hadith nkyaamu ezo eziba nga zaayogerwa bantu balala nyo abatali Nnabbi.\nKitegeerekese nti okujja hadith ku ba Imaam ly’ekkubo erisinga okubeera elyeesigwa okusinga amakubo amalala gonna olw’okubanga beebasinga okubeera okumpi ne Nnabbi (s.a.a.w).\nOmuwandiisi yagamba nti : Abashia baakutulawo omuguwa gwa Nnabbi (s.a.a.w) neboonoona Obusiraamu ne bakyaaisa obusiraam ate nga omubaka yagamba mu “Hijja” eyasembayo nti mbalekedde ebintu bibiri ebizito bwemunaaba mubyeekutteko temujja kubula oluvanyuma lwange ebizito ebyo ebibiri ekimu ye Qur’an ne Sunna (Enkola) zange.\nTugamba nti : Shia (Imaamiya) enkola yaabwe kukuuma ddini ereme kuzannyisibwa kubamga Nnabbi (s.a.a.w) yagibakwaasa ng’ekitereso (Amaana) era beebasinga okumanya kiki Nnabbi (s.a.a.w) ky’agenderera mu hadith eyo era beebasinga okumanya kki ekigenderererwa mu mateeka ga Qur’an, olw’ kubanga nti baasikira okumanya okuva kumubaka wabula tekiri nga ono omuwandiisi gwetwoogerako bw’akitwaala nti baakutula omuguwa gw’obusiraamu era nebabwoonoona.\nAbaffe twebuuza, era nga tubuuza abo abategeera era abafumintiriza nti mokugoberera abantu b’olulyo lwa Nnabbi (s.a.a.w) abo beyatulagira n’atukuutira okubagoberera ekyo kuba kukutula muguwa gwa Nnabbi? Era n’okubatwaala ng’abakulembeze oba eby’okulabirako kubeera kuswaaza busiraamu..? Kijja kitya on’omuwandiisi okuyita oba okutuuma amanya ebintu ebirina amanya gaabyo? Era kiva kuki ayagale okukyuusa amazima nga ayagala okugalimbika mu bulimba...? Ffe tetumanyi lwaaki akola bwaatyo era naye alabika tamanyi.\nEbimu kw’ebyo ebyaayogerwa okuva ku Nnabbi (s.a.a.w) yagamba nti “Mbalekedde ebizito bibiri, ebbanga lyemumala nga muby’ekutteko temujja kubula, ekitabo kya katonda n’enkola yange (Sunna). Ekikakasibwa nti kituufu mubamanyi ba Shia n’abasunna kiri nti Nnabbi yagamba lulyoolwe (Abantu benjuuye) wabula sso ssi nkola ye (Sunna) bweyali nga ayogera hadith eyo. Era enjogera eyo (Riw`ayat) oba hadith eno nga abamanyi ba Shia bwebagyoogera abamanyi ba ssuna abakulu nabo bwe baagiwandiika mu bitabo byaabwe ebikulu nga mubyo:\n1- Swahih Muslim\n2- Sunanul - Daaremei\n3- Khaswaaesu Nesaei\n4- Sunanu Abi Daauda\n5- Ibn Maajah\n6- Musnad Ibn Ahmad\n7- Mustadrak Al H’akim\n8- Dhakhair Twabary\n9- Kanzul - Umal\n10- Tafseerul Thalabei\n11- Tafsiir Ibn Kathiir\n12- Tafsiir Al Khaazan... Nebirala, Okwo kwossa n’ebitabo ebyeebyaafaayo n’eby’olulimi.\nKyaatageerekeka nti Nnabbi (s.a.a.w) yayogera hadith eno mubifo bingi kyaayogerwa nti Nnabbi (s.a.a.w) yajoogera mu Hijja ye eyasembayo mu “Arafah “n’emadiina mukiseera awo obulwadde webwamunyiikirira nga baswahaaba bajjudde mukisenge kye, era yagyoogera ne mu Gadiir Khum, ne mu Arafah era bwaatyo nemubifo ebirala ebitali ebyo n’olwensonga eyo amakubo omwoogererwa hadith eno mangi era gawerera ddalala kikumi n’omuoso byo.\nMu hadith eyo mulimu okumanya kwa Nnabbi (s.a.a.w) okweeyawulidde n’eby`agero bye mubufunze bye bino:-\nEkisooka: Okumanya obutuukirivu bw’ab`olulyoolwe (s.a.a.w) era bbo beebaddirira Qur’an, n’olweekyo tebakola nsobi kubanga bbo ne Qur’an tebijja kwawukana baatukuzibwa okuva mu mukukola ensobi oba obukyaamu era byombi bitukuuma okuva mububuze olubeerera.\nEkyookubiri: Obukakafu n`obwetaavu bw’okweekwaata ku bintu ebyo byombiriri buli nti ekimu tekimala awatali kyaakubiri (Oba ekirala) , nga n’ekitegeezebwa mukukubyeekwaatako, kukolera kweebyo byeba yigiriza n’okutambulira ku musingi gwaabyo singa kyaali kimala okukolera kukimu era nga tekireeta kubula kuva ku kkubo eggolokofu Nnabbi (s.a.a.w) yaalibadde akitutegeeza, n’olweekyo eky’ogeddwa kitumalira okutegeera obutali butuufu bw’ekigambo ekyaayogerwa nti “Kitumala ekitabo kya katonda” era ekyo kuba kuwakanya Nnabbi (s.a.a.w) ow’ekitiibwa.\nEkyookusatu:- Okumanya nti ab’olulyo lwa Nnabbi (s.a.a.w) babeera wamu ne Qur’an ey’ekitiibwa era buli wonna Qur’an w’ebeera, tebasobola kwaawukana na Qur’an wadde Qur’an okwaawukana nabo okutuusa olunaku lw’enkomerero.\nBweweetegereza amakulu ago gakwaatagana n’amakulu g’ekyo Shia ky’egamba nti wateekwaa okubaawo Imaam buli mulembe okutuusa katonda lwaalizikiriza ensi eno n’ebigirimu.\nEkyookuna:- Okumanya nti abantu b’enyumba ya Nnabbi (s.a.a.w) baakungaanya era balina ebyo buli ayitibwa omuntu byeyaalyeetaaze er`e byo abantu byebaagala mukamanya wamu nemukutegeera, nga kikakasibwa n’ebyaafaayo byaabwe kubanga bbo bibondo byaakumanya okwengeri yonna era balinga buddiro bwa’abasiraamu mu buli kimu.\nEkyookutaano:- Okumanya nti okutegeera Qur’an mubutuufu bwaayo kuli mu bo bokka olw’ensonga nti yakkira munyumba yaabwe era beebasinga okumanya ebiri munyumba yaabwe okusinga abalala bonna, n’okubeera nti baasikira okumanya n’ebyaama byaakwo okuva ku mubaka wakatonda (s.a.a.w).\nTutwaala obuvunaanyizibwa okukutegeeza nti hadith eyo mukitabo ekiyitibwa “Muraaj-At “ekya Sharafu-Ddiin ejjuzu ey’omunaana, era nemukitabo “U-Sool-Al Amah “ekya Said Muhammad Al Hakeem Mweeri era yanyonyolwa oyinza okugisoma okufuna ekituufu ekisingawo kunsonga eyo.\nOmuwandiisi hadiith gyaayogedde erimu ekigambo ekigamba nti “Sunna Zange “mukifo “Ky’olulyo lwange “ekyo tekyaayogerwa okujjako mu hadiith entono nyo ddala era ezo ezirimu obunafu muboogezi.\n6- Ekyomukaaga: Ekya yogerwa mu hadith eyo kusatu mu kuvuma ba swahaaba bange. N’o ku nonyereza ensonga zaabwe ekyo kiri mwe ebyo byetwa yogeddeko edda.\nEbyo ebyajja mukuziyiza okutuula nabo wadde okubawasaamu n’okubatoolera saalaamu n’ataleefa kiragiro kyakubatta nga bwekiri mu hadith ewedde, tugamba nga bwetulabye mu hadith nti ba swahaaba bantu nga abantu baabulijjo era nga okulaba okulaba Nnabbi (s.a.a.w) nebabeera naye kibawa ekitiibwa naye tebafuuka kuba nti ssibantu, mulimu abakola ebirungi ate mulimu abasobya ku banga mwaalimu aboonoonyi n’abannanfuusi n’abakkiriza era nga Qur’an bw’eboogerako newajjawo enjawukana bokka nabokka okutuusa bwebatta ne khaliifa owookusatu, baswahaba ne beetirimbula bokka nabokka.\nEbyo abashia ssibeebabyoogerako bokka wabula n’abassuna mubitabo byaabwe mweebirli era nga bwetwaayo geddeko mweebyo ebyaagwaawo mu kitundu eky’ekyaasa ekisooka okuva kukusenguka kwa Nnabbi (s.a.a.w).\nTwongerako wano ebyeengerwa mu hadith z’abasunni Swaheeh Bukhaary ejjuzu 8: 149-151 mukitabo “Haqaa-iqi “kw’ebyo eby`ayogerwa mu biribaaawo kulunako lw’enkomerero nti baliragirwa ba swahaaba ba Nnabbi (s.a.a.w). Soma Musnad Ahmed, ejjuzu: 5 olup: 333 n’ejjuzu: 3 olup 28 olabe.\nBagende bayingirizibwe mu muliro Nnabbi aligamba nti abo ba swahaaba bange !! Balimuddamu nti gwe tomanyi biki byebaakola oluvanyuma lwo. ne Qur’an eyogera ku biki ebyaaliwo oluvanyuma lwa Nnabbi Surat 3 : 114 nti “Muhammad tali kintu kirala okujjako mubaka wa katonda bw’aba afudde oba attiddwa kiba kyuusa okuva ku ddiini yamwe?!! Oyo an’akyuuka oluvanyuma lw`okukkiriza tajja kukosa katonda wadde n’akatono, era ne katonda wakusaasira abo abeebaza. ”\nEnjogera eno eyo “Bwemukyuuka” Eg`ambibwa “swahaaba “tewali mulala okujjako enjawulo eri ku lw’ebyo by’okoze ebirungi eby’obujjuvu nga katonda bw’agamba mu suura 49: 113 “Mazima abasinza ekitiibwa eri katonda beebo abasinga okumutya.”\nTutegeera nga bwebatugambye nti hadith ziri ntuufu tezikwaata ku Shia wadde akatono era bbo abashia baliwala nyo n’ebyo ebibakonjerwa n’okubawaayiriza oyo eyabeegattamu abeeyita ba mufti n’abasomesa eby’obulimba ebitalina kigendererwa okujjako okuteeka effitina n’empalana mubasiraamu nemebantu abalala nga katonda bw’agamba musuula 9: 48.\n“Nti baakuleetera effitina nebakukyuusiza ensonga (Ebinty) okutuusa amazima bwegajja ekiragiro kyaamukama katonda ne kyeeyoleka nga nabo bakiwakanya - Tebakyaagala -”.


Bukedde Online - Sheikh Kamoga gwe mmanyi: Nzijukira lwe yannumba e Nakasero ng'agamba ntunze omuzikiti - Sheikh Kakeeto\nSheikh Kamoga gwe mmanyi: Nzijukira lwe yannumba e Nakasero ng'agamba ntunze omuzikiti - Sheikh Kakeeto\nOwa Poliisi abasawo b'e Mulago gwe baasalako ebbere mu bukyamu ayagala eddwaaliro livunaanibwe\n" Baze asibiddwa mayisa ani anaatulabirira!"\nABAMU ku Bamaseeka abaludde nga bakolagana ne Sheikh Yunusu Kamoga battottodde bye bamumanyiiko ebiraga omusajja ayise mu ttanuulu.\nSheikh Kamoga ( wakati) ng’alinnya bbaasi y’abasibe okuzzibwa e Luzira.\nBya JOSEPH MUTEBI NE MAHAD WAMALA\nAMIIR SHEiKH SULAIMAN KAKEETO\nSheikh Muhammad Yunus Kamoga nnatandika okumulaba mu myaka gya 1980 ng’ali mu mirimu gye ng’omusuubuzi nga nze omu ku bakulembeze b’e Nakasero nga nkola ng’omuwandiisi era nga ndi Imaam owookubiri nga Sheikh Abdul-Hakim Kimbowa ye yali Imaam omukulu.\nSheikh Sulaiman Kakeeto\nMu 1991 nnali Saudi Arabia ku misomo ne mpulira nti Abatabbuliiki baawambye ekitebe ky’Obusiraamu e Kampalamukadde era Sheikh Kamoga n’omugenzi Sheikh Abdul-Kalim Ssentamu ne baddukira e Nairobi .\nNga Sheikh Kamoga n’omugenzi Abdul-Kalim Ssentamu abali mu buwahhanguse, bampandiikira ebbaluwa nga bansaba ntwale Obutabbuliiki mu maaso.\nNakkiriza okutwala obukulembeze oluvannyuma lw’okuwagirwa Sheikh Kamoga n’omugenzi Ssentamu.\nMu 1995 nasisinkana Pulezidenti Museveni ne mwetondera byonna ebyaliwo ne mmusaba okuyimbula abantu baffe era batandika okuyimbulwa mu bibinja era ne Jamir Mukulu n’ayimbulwa.\nWaayitawo akaseera katono n’ekibinja ekirala ekyali kikulirwa Sheikh Abdul-Hakim Ssekimpi ne kitweyawulako ne badda ku Market Street ne tubeera ebibinja bisatu.\nMu mwaka gwa 2000, Sheikh Kamoga yakomawo ne yeegatta ku Sheikh Ssekimpi ne Hassan Kirya mu 2010 ne balumba Nakasero nga bagamba nti atundiddwa oluvannyuma Kamoga yafuuka Amir Ummah w’Abatabbuliiki mu ggwanga.\nOno y’akulira eby’okunoonyereza n’obulambuzi ku Uganda Muslim Supreme Council agamba nti Kamoga amumanyidde ebbanga okuva mu 1990 era bino wammanga by’amumanyiko:\nNze natandika okumulaba mu 1990 ng’akulira Abatabbuliiki oluvannyuma lw’okuwamba obukulembeze bwa Zubair Bakali Nga Bakali agobeddwa e Nakasero, Kamoga yassaawo embeera ey’obunkenke nti Omutabbuliiki omutuufu alina kubeera wa njawulo nga yakuza ekirevu, yatema empale, okwebikkirira omutwe n’amaaso mu bakyala n’ebirala nga bakukuba ne bakugoba ne mu muzikiti.\nKino kyavako eyali Mufuti mu biseera ebyo Sheikh Rajab Kakooza okuwera Abatabbuliiki.\nAmangu ddala ne Kakooza tebyamugendera bulungi kubanga Sheikh Saad Ibrahim Luwemba yali amaze okumuwangula mu kulonda okwaliwo n’agaanira mu ntebe, Luwemba n’agenda mu kkooti era kkooti n’esala omusango Luwemba adde mu nNtebe eno.\nWano Sheikh Kamoga yeegatta ku Sheikh Kakooza gwe baali baggye mu ntebe balemese okulayira kwa Luwemba era baakola olutalo, Kamoga n’akunga Abatabbuliiki ne bawamba ekitebe ky’Obusiraamu ekya Kampalamukadde.\nOlutalo luno lwafiiramu n’abaserikale ba poliisi abamu ne babaggyamu n’amaaso ne batta n’embwa za poliisi.\nWano Pulezidenti Museveni yasindika omugenzi Gen Kazini n’asalako ekibuga okukkakkana nga Kamoga atidde okugenda okugamba Abasiraamu baamuke Kampalamukadde nga bwe baali bamulagidde n’addukira e Kenya ate Kazini n’akwata Abatabbuliiki abavubuka mu biseera kino 400 ne babasiba e Luzira okwali Jamil Mukulu ne Yahaya Mwanje.\nOlwo omuzikiti gw’e Nakasero ogw’Abatabbuliiki, aba Kampalamukadde ne bagweddiza, Sheikh Kakeeto yali yagenda Saudi Arabia kusoma n’akomawo mu 1991 wabula Abatabbuliiki abavubuka baali baawahhangukira e Katwe mu Kinyolo ne bamutuukirira ne bamwegayirira abakulembere n’agaana oluvannyuma yakkiriza n’akola nnyo okuddamu okubagatta ku Kampalamukadde ne Gavumenti.\nYalwana okulaba nga banne abasibe bava e Luzira era ne babayimbula.\nWabula okumanya olutalo luno lwali lwa maanyi Jamil Mukulu bw’akomawo okuva mu kkomera yeeyawula ku Kakeeto eyabakulembera n’afuna ekiwayi ekikye ate ba Sheikh Kirya nabo ne balonda Sheikh Abdul Akim Ssekimpi ne bakuba amakanda ku Market street Mukulu ne badda ku Lubaga Road.\nMaj. Kiggundu yasaba Gavumenti ekisonyiwo n’akomawo mu Uganda mu 1997 ne bamukkiriza okudda mu magye ate Kamoga n’akomawo mu 2000 okuva mu buyeekera.\nKamoga bw’akomawo, ab’ekiwayi kya Ssekimpi ne bamulonda ku bukulembeze. Era n’alwana nnyo okudda e Nakasero ne bawamba Kakeeto n’adduka n’adda ku ssaawa ya Kkwiini.\nAmangu ddala Kamoga yeegatta ku Kibuli okulwanyisa Kampalamukadde ate mu 2014 n’asala eddiiro ne yegatta ku Kampalamukadde n’ava e Kibuli.\nMaama w'omukozi eyawambibwa ku kisaawe e Ntebe alaajanye\nDonald Trump bamutaddeko akakiiko kamunoonyerezeeko\nEttaka lya Owino balitaddeko envumbo: Abasuubuzi baagula mpewo!\nEbituli mu ddiiru Kayongo gye yakoze n'Omuzungu


Bryan White byongedde okumwonoonekera\nOMULI wa ssente, Brian Kirumira amanyiddwa nga Bryan White ali mu kattu lwa bbanja lya bukadde 1000.\nEkitongole kya poliisi ekikola ku buzzi bw'emisango egy'amaanyi ekya Directorate of Criminal Investigations kyekyamukutte ku Lwokutaano ku bigambibwa nti yatwala emmotoka ez'ebbeeyi nga tasasudde ate ne landiloodiwe amubanja.\nNg'akwatiddwa mu bamubanja mwe mwajjidde ne Capt. Mike Mukula eyategeezezza nga bwe yakwatiddwa olw'okweyita ow'amaanyi nantagambwako n'ebirala.\nMukula ye ssentebe wa NRM mu buvanjuba bwa Uganda, Bryan White yamusanze ku kitebe kya bambega ba poliisi e Kibuli.\nAbeby'okwerinda nga bazinzeeko amaka ga Bryana White okutwala emmotoka zeyaliraako amabanja\nOmwogezi w'ekitongole kya poliisi ekinoonyereza ku buzzi bw'emisango, ASP. Charles Twine yategeezezza Bryan White yakwatiddwa lwa kufuna mmotoka mu lukujjukujju.\nYategeeza nti Bryan yabalaze nga bwe yagula emmotoka ku Yassah Matovu Seguya n'alaga ne lisiiti za bbanka kyokka baagenze okuzeetegereza nga nkadde zezimu ku ze yakozesa mu kugula emmotoka ezaasooka ate nga z'alaga ng'empya ez'emmotoka ezaasembayo z'ataasasula. Nti kino kye kireetera poliisi okwebuuza oba nga Bryan teyalina kigendererwa kubba Yassah Matovu. Nti n'emmotoka ezoogerwako, tezaagoberera mateeka ga nsi yonna ag'ekitongole kya poliisi y'ensi ekya Interpol ekirina okukakasa nti emmotoka zonna ez'ebbeyi bwe ziba zitambuzibwa mu nsi, kirina okusooka okumanya ebizikwatako n'entambula zaazo.\nEbimu ku byuma Bryan White by'abadde avuga\nBryan White yakwatiddwa kuva mu makage e Buziga mu ggombolola y'e Makindye n'atwalibwa ku poliisi n'emmotoka bbiri ezoogerwako. Emmotoka eyokusatu yalondoddwa n'ekwatibwa ku luguudo lw'e Ntebbe. Buli emu egula obukadde nga 350.\nMu July wa 2018 era poliisi yalumba Bryan White nga kigambibwa nti yali yafuna emmotoka mu bukyamu. Ku olwo eyogerwako yali ya Mercedes Benz Cross Country, Bryan White gye yategeeza nti yagigula ddoola 100,000 mu za Uganda obukadde nga 370 n'asigala ng'abanjibwa era ebbanja lye lyamukwasa ku olwo.\nMukula yategeezezza poliisi nti abanja Bryan White amubanja balansi wa bukadde 200.\nLandiloodi naye amubanja obukadde 500.\nEbirala ku Bryan White\nryan White yanzalamu omwana kati wa myaka 17 - Nabwemagehttps://www.bukedde.co.ug/bukedde/ag%E2%80%99eggwanga/1475819/bryan-white-yanzalamu-omwana-kati-wa-myaka-nabwemage\nBryan White b'azze aneneng'ana nabo\nEnsonga z'ebbanja lya Bryan White zikutte enkandaggo\nryan White bamuwadde ennaku 14 okwewozaako ku musango gw'obukadde 135 ezimubanjibwa;\nBryan White bamututteko emmotoka ye n'atunula ebikalu;


Bukedde Online - Munnayuganda afiiridde mu ntiisa mu America\nAbikkulidde omuserikale kkeesi erimu omula...\nMUNNAYUGANDA Esther Nakajjigo afudde mu ntiisa mu America omuyaga ogwamaanyi bwe gukubye ggeeti y’ekizimbe kw'abadde ava okugula ebintu ne gumuttirawo.\nOmugenzi Esther Nakajjigo\nNakajjigo 25 muwala wa John Kateregga ne Christine Namagembe abatuuze mu Kasule Zooni Nsambya e Kansanga ng'abadde abeera mu ssaza lya Corolado mu America ng'abadde yagenda kusoma ddaala lya "masters".\nKitaawe w'omugenzi, Kateregga yategezezza nti yasemba okuwuliza muwala we nga June 12, kyokka yaddamu okumukubira essimu nga tagikwata era ekyaddiridde kufuna mawulire g'okufa kwa muwala nti yabadde akubiddwa ggeeti.\nNakajjigo abadde akola mirimu gya bwannakyewa ng'alwanirira eddembe ly'abaana abawala naddala abatuusibwako obuliisa maanyi saako abo abayita mu kutulugunyizibwa okwamaanyi era emirimu gye abadde asinga kugikolera mu bizinga ssaako mu nkambi z'abundabunda.\nOno y'omu ku baawangula empaka z'okukulaakulanya abakozi ezitegekebwa Vision Group eza "Pakasa" omwaka oguwedde ng'abadde alina pulogulaamu ekyusa obulamu bw'abaana abawala n'abavubuka ku Urban Tv eyitibwa "who can do it as ESSIE" ebadde ebeerayo buli lwa Ssande.\nNakajjigo yafudde nga June 14 mu kibuga Altar gye yabadde agenze ne banne babiri okugula ebintu. Baaabadde baakafuluma ssemaduuka soma 'Mall' omuyaga ogwamaanyi we gwajjidde ne gukuba ggeeti y'ekifo olwo n'egwiira mmotoka mwebabadde era Nakajjigo yafiiriddewo n'emukwano gwe omu ate omulala owookusatu gwe baabadde naye yatwaliddwa mu ddwaliro ng'ali mu mbeera mbi.\nOmulambo gwa Nakajjigo gwatwaliddwa omuyaga kyokka oluvannyuma gwazuuliddwa wabula mu kiseera kino aba famire baategeezezza nti akuumirwa mu ddwaliro lya Deniva mu America kyokka nga bakyasobeddwa engeri y'okumukomyawo mu Uganda aziikibwe.\nEsther Nakajjigo lwe yawa ngula engule ya New Vision eya Pakasa\nSsentebe w'ekyalo Kasule Zooni omugezi gy'azaalibwa Abas Kalema yategeezezza nti omwana ono abadde afubye okulaga ensi nti omuntu azaaliddwa mu bifo by'enzigota ebimanyiddwa nga "ghetto" basobola okubaako kyebakola okukyusa ensi.\nBalajaanidde gavumenti okubayambako okulaba ng'omubiri gwa Nakajjigo gukomezebwawo mu Uganda aziikibwe..\nKasule Zooni Nsambya\nTadius tawa mmaali ye gaapu


Bukedde Online - Ow'emyaka 5 alumirizza ssengaawe okumusuula mu nva\nEyawambye omwana e Masaka bamukwatidde Kyengera\nBp. Ssebaggala asiimye Gav't ya NRM olw'en...\nOMWANA ow’emyaka 5 akwasizza ssengaawe bw’amulumirizza okumukuba n’amusuula mu nva ezaamwokezza omukono.\nNamuli eyayokeddwa ssengaawe\nOMWANA ow'emyaka 5 akwasizza ssengaawe bw'amulumirizza okumukuba n'amusuula mu nva ezaamwokezza omukono.\nZulaika Nakanjako,30, omutuuze w'e Kyebando mu Katale zooni ng'alina woteeri mu Kibe zooni mu Kampala y'akwatiddwa poliisi y'oku Kaleerwe oluvannyuma lw'okukuba omwana wa mwannyina Zaina Namul,i 5 n'amusuula mu nva ezamwokyaomukono.\nNakanjako okukwatibwa waliwo omukyala omutembeeyi w'e ngoye Anet Bukirwa eyalabye omwana ng'omukono guleenya ensonga nazitwala ku poliisi .\nBukirwa omutuuze w'e Kawanda yategeezezza nti yabadde atambula n'asanga omwana ng'omukono gwayokeddwa era olwamubizizza kye yabadde n'amutegeezza nga ssenga we bwe yamukubye n'agwa mu nva. Yagasseeko nti olw'okuba muzadde kyamuwalirizza ensonga okuzitwala ku poliisi n'ekwata Nakanjako.\nNakanjako ng'ali ku poliisi yagambye nti Namuli mwana wa mwanyina Sulaiman Lukwago ng'era yamukuzizza okuva obuto ng'omwana byayogera nti yamukubye n'amusuula mu nva si bituufu waliwo ababimuteekamu olw'ebigendererwa byabwe ebirala.\nYagasseeko nti ye talina mwana ku nsi ng'era omwana wa mwanyina gw'atwala ng'omwana we nga tasobola kumutulugunya .\nWabula abamu ku batuuze baagenze ku poliisi ne basigaba eyimbule Nakanjako nga bagamba omwana okujja omukono tekyali kigenderere . Baagasseko nti bbo babadde bamaanyi nti omwana wa Nakanjako kuba amuyisa bulungi bakitegedde ku luno nti wa mwanyina.\nWabula omwana yategeezezza abasirikale nti ssenga ye yamukubye nagwa mu nva z'ebijanjaalo .\nâ€˜Bbeeyi yâ€™amafuta esalirwe amageziâ€™\nPoliisi egumizza aba famire ya Kaweesi ku kunoonyereza


Bukedde Online - Kkooti etadde abaleppuka n''ogwobutujju ku by''e Bugerere\nEbikujjuko by''amazaalibwa ga Kabaka byengedde\nAb'e Jinja baagala ettendekero ly'abasawo ...\nLYABADDE ssanyu n''amaziga ku kkooti enkulu mu Kampala eggulo omulamuzi Ralph Ochan bwe yayimbudde bana ku basibe abakwatibwa mu kwekalakaasa lwe bagaana Kabaka okugenda e Bugerere mu 2009.\nLYABADDE ssanyu n'amaziga ku kkooti enkulu mu Kampala eggulo omulamuzi Ralph Ochan bwe yayimbudde bana ku basibe abakwatibwa mu kwekalakaasa lwe bagaana Kabaka okugenda e Bugerere mu 2009.\nOkubayimbula kyaddiridde oludda oluwaabi okutegeeza kkooti nti abajulizi abaali balina okubalumiriza baafa nga bwebatyo baabadde tekyalina bujulizi kwe basinziira kubassaako musango.\nAbaayimbuddwa kuliko:Paul Kikulwe ow'e Sunga, Adad Kibuuka w'e Kibanga mu Mawokota nga baamukwatira Nateete, Bashir Mutyaba ne Bob Kakembe.\nWabaddewo katemba abaateereddwa bwe baafubutuse ku kkooti nga baakayimbulwa olw'okutya nti bayinza okuddamu okukwatibwa. Ye Kibuuka omulamuzi olwasomye erinnya lye nti aggyiddwako omusango n'atulika n'akaaba.\nAdad Kibuuka omu baateereddwa ng'amaziga gamaze okumuyitamu. Ekif: Benjamin Ssebaggala\nOkuva ku (kkono), Kamada Nsubuga ne Sekatawa abamu ku baziddwaayo e Luzira. Ekif: Benjamin Ssebaggala\nAbamu ku basibe nga bali mu kkooti. Ekif: Benjamin Ssebaggala\nOkuyimbula bano abalala musanvu okwabadde:Martin Bisaso, James Nuwagaba, Sevveewo Meddie basoose kusimbibwa mu kkoti nabo basomerwe omusango wabula omuwaabi wa gavumenti n'asaba omulamuzi aleme kubasomera musango kubanga bannabwe okuli Pius Yawe, Muhammed Kiddu ne Bukenya kkooti yabakkiriza okweyimirwa nga tebaabaddewo.\nOmulamuzi ogwabwe yagwongeddeyo okutuusa nga April 18 bonna lwe balina okulabikako mu kkooti abaabaddewo ne bazzibwa e Luzira. Omulamuzi era yalagidde abakulira ekkomera batwale Livingstone Jesero mu ddwaliro e Mulago afune obujjanjabi.\nAdad Kibuuka ng'akaaba amaziga g'essanyu oluvannyuma lw'omulamuzi okumwejjeereza ogw'obutujju. Kibuuka ne banne abalala basatu omulamuzi be yejjeereza ogw'obutujju. Ekif: Benjamin Ssebaggala\nBAZZIDDWA E LUZIRA\nOludda oluwaabi eggulo lwaleese abajulizi mu kkooti okulumiriza abakwatibwa era bonna baabadde ba ofiisa ba poliisi. Vincent Okurut eyali akulira okubuuliriza ku misango ku poliisi e Katwe yategeezezza nti sitetimenti gye yasooka okuwandiika mu 2009 yaddayo ew'omuwaabi wa gavumenti ne bagikyusa.\nAbamu ku bazziddwaayo mu kkomera e Luzira ; okuva ku kkono Robert Ssekabiri ne Livingstone Jesero (ku ddyo) akyaliyo wabula Jesero mulwadde era waakutwalibwa e Mulago afune obujjanjabi. Ekif: Benjamin Ssebaggala\nNe banno bazziddwayo e Luzira. Okuva ku kkono, Musa Ssengendo ne Akim Lwanga ku ddyo. Ekif: Benjamin Ssebaggala\nOkurut yagambye nti yayitibwa munnamateeka Vincent Wakikona eyamwegaanye kyokka ye n'alumiriza nti yagendayo n'abukyusa era omulamuzi wano yacwanye n'anenya Okurut okutta obujulizi wano munnamateeka w'abawawabirwa Medard Sseggona n'awa Okurut etteeka n'alisoma nga liragira omuntu ayonoonye obujulizi asibwe emyaka egitakka wansi wa musanvu.\nMunnamateeka w'abawawaabirwa Medard Seggona asooka ku (kkono) ng'ayogeraganya n'abamu ku baabadde mu kkooti okwabadda Loodi meeya Erias Lukwago ne Moses Kasibante. Ekif: Benjamin Ssebaggala\nAbalala abaawadde obujulizi ye Lauben Wasiima eyali akulira poliisi y'e Nateete we bagyokyera ne Rose Nabakooza eyali akulira okubuuliriza ku misango ne balumiriza Robert Sekabira, Musa Seng'endo ne Kamada Nsubuga okwetaba mu kwokya ekitebe kya poliisi y'e Nateete n'emmotoka ezaali mu luggya.\nAbamu ku bavunaanibwa ogw'obutujju nga boogereganya ne looya waabwe. Ekif: Benjamin Ssebaggala\nAbazziddwa e Luzira kuliko:Robert Sekabira, Musa Seng'endo eyeeyita Kakono, Kamada Nsubuga, Hakim Lwanga, Richard Kijjambu, Jumah Sekyanzi ne Sam Semambo. Abalala ye;Jesero Livingstone, Hakim Ntanzi, Sadat Luswata Bunyungo, John Gafumba, Rogers Zinda, Joseph Katamba , Muzafaru Mugisha eyeyita Junior,Salim Magoba, Elisa Mujuni, Muhammed Sekatawa ne Meddie Nsubuga.\nKyokka omulamuzi yalabudde abayimbuddwa nti essaawa yonna basobola okuyitibwa nga gavumenti ebagguddeko omusango omulala.\nOmuwendo gw'abafa corona gweraliikiriza


Bukedde Online - Engeri abakola mu bbanka gye babba ssente ku akawunti za bakasitoma\nEngeri abakola mu bbanka gye babba ssente ku akawunti za bakasitoma\nAbadde yeefudde mmo okubba abagagga mu bbaala...\nVision Group etegese omudaala ttabamiruka...\nPOLIISI mu kubuuliriza kwayo ku mukozi wa Barclays Bank, Nashiba Naiga agambibwa okubba obukadde 190 ku akawunta y’omu ku bagagga b’omu Kampala, ezudde ngeri abakozi ba bbanka ez’enjawulo gye beekobaana ne basomola ssente ku akawunta za bakasitooma naddala abatereka obutitimbe ku akawunta zaabwe.\nEnsonda mu kitongole kya poliisi ekivunaanyizibwa ku misango egy’ebyenfuna, ekya Division of Economic Fraud and Anti-Corruption nga kiri wansi wa Directorate of Criminal Investigation & Crime Intelligence, zaategeezezza nti waliwo ebibinja by’abamenyi b’amateeka nga bakozi ba bbanka ez’enjawulo abalina obukodyo obw’okubba ssente za bakasitooma mu ngeri ey’ekikugu n’amagezi amangi ennyo era omuwala oyo Naiga ateeberezebwa okubeera mu kibinja ekyo.\nEra kizuuliddwa nti oluusi abamu ku bakozi b’omu bbanka bakolagana n’abafere be babuulira kalonda akwata ku akawunti z’abagagga wamu n’ebitongole okubeera ensimbi ennyingi, olwo abafere ne basala amagezi okuziggya ku akawunti zino nga bakolagana n’abakozi b’omu bbanka ne bazigabana.\nMu Uganda, omusango gw’obuwumbi obuna mu obukadde 600, ezabbibwa ku akawunti y’Abasudani mu bbanka ya Equity, gwe gukyasinze okwewuunyisa abantu, ne Pulezidenti Museveni ensonga yaziyingiramu butereevu.\nOBUBBI OBUZZE BUBAAWO\nMu March ne May, 2015, ensi yawuniikirira oluvannyuma lw’obuwumbi bwa ssente buna mu obukadde lukaaga (Sh4.6bn) okubbibwa okuva ku akawunti mu bbanka ya Equity ku ttabi lya Oasis mu Kampala.\nPoliisi yakwata maneja avunaanyizibwa ku bikwekweto mu bbanka ya Equity ayitibwa David Serwamba ne banne abalala okuli; Moses Kavuma, Reagan Okoth, Abubaker Kalungi, Mubarak Shafik, omusuubuzi Mathew Keeya ne ddereeva Isaac Serwamba, nga kigambibwa bano olukwe baalulimu butereevu.\nOkunoonyereza kwalaga nti nga, March 28, 2015, mu ngeri y’olukujjukujju, maneja Serwamba, ne bakozi banne baggya doola emitwalo 70, okuva ku akawunti ya munnansi wa South Sudan, Sissco Mabior Makom ne munne Mabior Achang Ajalg, ate enkeera ne doola endala emitwalo 50 n’endala 250 nazo ne baziggyako.\nEkyewuunyisa, eyali akulira okunoonyereza ku musango guno, Charles Kataratambi era nga ye yali akulira ekitongole kya poliisi ekya ‘Special Investigations Division’, naye yatandika okunoonyerezebwako n’abamu ku baserikale be, ku bigambibwa nti, yeddiza emitwalo gya Doola 45, mu za Uganda akawumbi kamu mu obukadde bisatu (Sh1.3bn) ezaali ez’ekizibiti kyokka n’azeegabanya n’abamu ku basajja be.\nKigambibwa nti maneja wa bbanka ya Equity avunaanyizibwa ku bikwekweto, Moses Ebitu, ye yatwala omusango ku SID e Kireka ku fayiro nnamba E/078/15, nga yeemulugunya ku ngeri doola emitwalo 45, gye zaali ziggyiddwa ku akawunti ya bannansi ba South Sudan.\nKataratambi yawummuzibwa ku mulimu oluvannyuma lw’ab’ekitongole kya Poliisi ekikwasisa empisa ki Professional Standards Unit (PSU) okumuggulako emisango n’abaserikale be abalala.\nNg’akolera ku biragiro bya Pulezidenti, SCP William Kototyo, okuva ku kitebe kya bambega e Kibuli, yakulemberamu ekikwekweto ky’okwaza amaka ga Kataratambi wamu ne basajja be abalala basatu okwali; Alex Kabanda, Solomon, ne Eddie.\nKigambibwa nti akulira bbanka ya Equity, James Mwangi ye yeekubira enduulu ewa Pulezidenti Museveni, okuyingira mu nsonga zino.\nMu kikwekweto kino, poliisi yazuula doola emitwalo 3, nga bwe bukadde 78, mu za Uganda, okuva mu maka ga Kataratambi agasangibwa e Buziga. Poliisi yakwata emmotoka ey’ekika kya Toyota Prado, entebe za sofa, wamu ne ttivvi, ebyasangibwa mu maka ga Kabanda ne banne, abagambibwa nti, baali mu lukwe lw’okubba ssente .\nABAKOZI BA BBANKA BABASIBA:\nEyali Omulamuzi wa kkooti ewozesa abalyake (Anti-Corruption Court) Margret Tibulya, yakaliga Abubaker Kalungi emyaka 12, David Sserwamba ne Mathew Keeya, emyaka kkumi buli omu, ate Reagan Okoth ne Sharfik Mubaraka, n’abasiba buli omu emyaka 5.\nWabula Omulamuzi yeejjeereza Isaac Serwamba, eyali muto wa David Sserwamba, olw’okusangibwa n’obukadde 250, muganda we ze yali amuteresezza nga tamanyi nti zaali kitundu ku buwumbi obuna n’obukadde 600, ezaali zibbiddwa okuva ku akawunti mu Equity bank.\nNg’oggyeeko eky’okubasiba, omulamuzi bano era yabalagira okusasula Equity bank doola 2000, 2500, ne 5000, era n’alagira emmotoka n’ebyapa by’ettaka ebyali byaboyebwa ku baakwatibwa bitundibwe ssente ziddizibwe bbanka.\nEbyo nga bikyali awo, mu February, 2019, Poliisi y’e Wandegeya yakwata eyaliko omukozi wa bbanka ya DFCU ayitibwa Faisal Bahati, olw’okubba ssente obukadde 133, okuva ku akawunti z’ekibiina ky’abaasomerako mu ssomero lya Nyakashura, erisangibwa mu disitulikiti y’e Kabalore.\nOkunoonyereza kwalaga nti Bahati yakozesa olukujjukujju n’aggya ssente zino ku akawunti ez’enjawulo okuli eya DFCU namba 3201669577 (obukadde 98), eya Centeneray-01011114623702, (obukadde 30) ne Equity bank namba-1001201067509, (obukadde 5) Abantu boogedde Phiebe Lukunse; Obukuumi buleme kubeera ku miryango egiyigira bbanka gyokka naye n’abakozi balondoolwe okuviira ddala nga baakayigira mu bbank n’engeri gye bakolamu emirimu gyabwe.\nDan Ushe Katende; Amazima bubeera bulagajjavu bw’abantu.\nKikwasa ensonyi omuntu obutagoberera bikwata ku akawunti yo n’omala ebbanga eriwera nga togenzeeko mu bbanka kulaba nga bweyimiridde ekiwa omwagaanya bakyala kimpadde okubba ensimbi zaabwe.\nMahad Twaha Nakawa; Bbanka zandifuddeyo nnyo nga ziwa emirimu abantu abasaanidde okubakolera ate nga balina obumanyirivu n’obwesigwa olw’ensonga nti babeera bakwata ssente z’abantu nnyingi.\nBen Katende; Abantu abasinga emirimu gye bakola tebalina bumanyirivu bwonna ekibakwasa amabbabanyi ne babba ensimbi olw’ensonga nti zibeera nnyingi.\nKino kirina okutunulwamu ennyo eri ababawa emirimu okusobola okumalawo omuze guno.\nBbanka ya DFCU oluvannyuma yavaayo n’etegeeza nti Bahati ne banne abalala babiri okuli; Saidi Ddamulira ne Philbert Aijuka, baali baabagoba nga tebakyali bakozi baabwe.\nMu October, 2008, abebyokwerinda baakwata Justus Kashoma, ng’aliko ssente z’eyaggya ku akawunti emu okuva ku ttabi lya bbanka ya Stanbic erya Garden City.\nOno yasangibwa lubona ng’aggyayo obukadde 500, n’endala akawumbi kamu n’ekitundu.\nMu kwewoozaako yategeeza nti waliwo mukwano gwe Omocongo eyazimusindikira oluvannyuma lw’okukutula ddiiru bombi.\nMu January wa 2007, poliisi mu Kampala, yakwata abakozi ba bbanka ya Stanbic musanvu okuli; maneja Jennifer Wanyama, James Sempebwa, Joseph Bwire, n’abalala, nga kino kyaddirira okubbibwa kwa ssente obukadde 720, okuva ku ttabi lya IPS.\nKigambibwa nti zaababbibwaako abantu basatu abaali bambadde ng’abakozi ba bbanka eno, wabula nga baalina emmundu.\nBano okukwatibwa kyateeberezebwa nti olukwe nabo baalulimu.Mu December 2013, Poliisi yakwata omukozi wa bbanka ya Centenary, Charles Kalumba oluvannyuma lw’okuzuula nti i yeekobaana ne Julius Kyeyune Mitala, ne babba ssente ezikunukkiriza mu kawumbi kalamba.\nMu July 2013, Poliisi yategeeza nti obubbi bwa ssente ku byuma bya ‘ATM’ nabwo bweyongera mu bbanka ez’enjawulo.\nKino poliisi ekissa ku bulagajjavu bw’abantu abamu abatakuuma nnamba z’ekyama.\nENGERI SSENTE GYE ZIBBIBWAAMU:\nKigambibwa nti bbanka nnyingi mu Uganda ezirina ekizibu kya ssente z’abantu ezibbibwa ku akawunti zaabwe kyokka basirika olw’okutya bakasitoma okudduka.\nOkunoonyereza kulaga nti obubbi obusinga bubeeramu abaaliko oba abakozi ba bbanka zino.\nKizuuliddwa nti waliwo abantu abafa ne baleka ssente ku akawunti zaabwe kyokka ng’abenganda zaabwe tebamanyi abakozi ba bbanka ne bazezza.\nKigambibwa nti waliwo bbanka ezimu eziggya ssente z’abantu ku akawunti zaabwe ne baziwola abantu mu nkola emanyiddwa nga ‘Night lending’ kyokka nnannyini ssente bw’akizuula nga bamwetondera era nga ssente ze bazizzaako ku akawunti ye.\nBbanka Enkulu eyongedde obujulizi ku Sudhir


Bukedde Online - Ssente ze tutereka mu bbanka lwaki zibbibwa?\nBukenya olwewandiisizza n’awera okulwanirira...\nAbali ku gw’obutujju baloopye Gavumenti\nAdded 14th November 2011\nOBADDE okimanyi nti ssente z’otereka mu bbanka muzirya n’ababbi? Era nga ababbi bano oluusi baba bakozi ba bbanka bennyini be bazibba oba okukolagana n’ababbi abava ebweru?\nBya Eva Naluwagga ne Vivian Nankya\nOtera okusanga ku akawunta yo nga kubulako obusente obutonotono, oluusi mutwalo gumu, ebiri oba etaano? Ye abaffe bw’oggyayo ssente ku akawunti, okimanyi nti ssente ez’ensuusuuba zirina engeri gye zibulamu gy’ototegeera.\nOkugeza, oli bw’akusasula 56,450/- bwe wayitawo ebbanga 450/- weebuuza gye zadda nga tolabayo, kyokka zo bbanka zanguwa okukinnyonnyola, nga bwe zaagendera mu z’akatabo n’ebiringa ebyo!\nAmazima gali nti ssente z’abantu bangi zibbibwa mu bbanka gye bazitereka. Wiiki ewedde, Poliisi yakutte ababbi abaanyaga pulogulaamu za bbanka eziwerako, gye babadde bakozesa okubba ssente z’abantu.\nKu akawunti ezimu ez’abanaku babbako waakiri 200/- buli mwezi, ez’abagagga babba bukadde na bukadde.\nAbantu bangi bazze beemulugunya ku bbanka ez’enjawulo olw’okusanga ssente nga zibbiddwa ku akawunti zaabwe.\nPoliisi yakutte abasajja bataano abagagga ffugge kuba babadde babba ssente ezisoba mu bukadde 200 buli mwezi!\nEngeri gye bazibbamu:\nBalina akuuma ke bakozesa akeefaanaanyirizaako ‘fulaasi disiki’ akayitibwa ‘Key log’. Akalina akolagana n’omukozi wa bbanka n’akassa mu kompyuta ye.\nKano ke kasoma engeri bbanka gy’ekolamu emirimu gyayo, bw’oba nako obikkula akawunti z’abantu n’omanya ani alinayo ennyingi gw’onobba. Kamanya bw’oba olina ssente z’ofunye okuva ebweru, mmeka, na wa we zivudde.\nTekinologiya waako gwe bakozesa ne basimbuliza (transfer)ssente z’abantu ku akawunti zaabwe ne bazizza ku zaabwe (ababbi). Wali ku akawunti yo kiraga nti ggwe waziggyeeyo.\nOkugeza bayinza okuggyayo ssente zo ne bakiraga nga ggwe eyakozesezza ATM n’oggyayo ezimu ng’oli Mukono, Ntebe n’ebitundu ebirala oluusi gy’oba togenzeeko!\nYe nno bw’oba okozesa nnyo ATM okuggyayo omuwendo gwa ssente ogumu buli kiseera, naawe ‘bakuyambako’ ne baggyangayo ezo, zo likodi ziraga nti ggwe oba waziggyeeyo!\nEngeri endala gye bakozesa okunyaga ensimbi ku akawuntu z’abantu bakolagana oluusi n’abamu ku bakozi ba banka namuwa ebikwata ku muntu gwe babeera baagala okubba n’abookeza ku bikwata ku muntu oyo. Abawa amannya go, gy’okolera, gy’osula, akafaananyi n’omukono gwo (engeri gy’olambamu ebiwandiiko).\nNga bamaze okuguyiga, baloopa ku poliisi ne bawaayo ennamba y’essimu y’omuntu gwe bagenda okunyaga nti yababulako olwo ne bafuna ebbaluwa ebatwala mu kkampuni y’essimu okugisazisa.\nOlwo wano nannyini ssimu abeera takyasobola kukozesa nnamba y’essimu ye ng’abafere be babeera bafuuse bannannyini nnamba eno.\nWeetegereze ssente z’oggyayo\nPOLIISI erabula nti mwegendereze bbanka yo bw’ekukubira amasimu. Abafere bayinza okugenda mu bbanka n’akapapula akaggyayo ssente zo, oluusi oyinza okufuna ssimu eyo oba n’egenda ew’omufere ne bakutwalako ssente zo.\nBbo abafere bafuba nnyo okunoonya abantu abalina akawunti okuli ssente ennyingi kyokka nga bbo abakozi ba bbanka bafuba kunoonya akawunti okuli obusente obutono wabula nga bannanyini zo tebasobola kukyegendereza mangu.\nAbaakwatiddwa kuliko Geoffrey Tusiime omusibi w’emmotoka ng’ono y’agambibwa okukulira ekibinja; Geoffrey Kalema omukozi mu bbanka ya Fina nga yakolako mu bbanka ya Equity, Godwin Othieno ddereeva mu bbanka ya Fina, Paul Mawanda akola ku tekinologiya ow’ekikugu (I.T)ne Tony Nsamba oluusi eyeeyita Ssajjabbi.\nOkukwatibwa kigambibwa nti Othieno eyabadde ne Mawanda yatutte ‘Key log’ n’agiwa omu ku bakozi ba bbanka eno eya Equity e Wandegeya n’amusaba okugimuteera mu kompyuta ye n’oluvannyuma agimuddize wano we yatemerezza ku bakulu ba banka ne bamutwala ku poliisi gye yalonkomedde banne.\nOmwogezi wa poliisi mu Kampala n’emiriraano Idi Bin Ssenkubi agamba nti ‘Key log’ bw’eteekebwa mu kompyuta za bbanka, ebintu byonna ebikolebwa mu bbanka bigendako olwo ne basobola okumanya abantu be banabba.\nGye buvuddeko, omumyuka wa Gavana wa bbanka ya Uganda, Dr. Louis Kasekende yalabula nti okusoomoozebwa okuliwo ze bbanka za Uganda okukuuma ssente z’abateresi naddala abatono.\nSudhir ne Kirumira boolekedde kkomera lwa buwumbi 400\nObote ne Amin beewonya kuwoza misango gya masanga ne Zaabu


Bukedde Online - Omulangira Joel Kateregga aziikibwa leero\nAbantu boogedde ku ngeri Bakaleke gy’abadde...\nJoe Kateregga agenda okuziikibwa leero\nOMULANGIRA Joel Kateregga ng’ono yeyakuba Pulani y’ebizimbe by’Obwakabaka okuli Muganzirwazza ne Bulange Plaza oluvanyuma ekyatuumibwa Masengere aziikibwa leero ku kiggya ky’Abalangira e Nambeeta-Buttakesu mu Busiro.\nOno yavudde mu bulamu bw’ensi ku Lwokusatu February 14,2018 mu International Hospital Kampala e Namuwongo mu Kampala oluvannyuma lw'okumala ebbanga nga mukosefu.\nKateregga abadde mmemba ku lukiiko olufuga Buganda Land Board era akulira emirimu mu kitongole kino, David Kyewalabye Male yategezezza nti omugenzi abasadde nnyo kubanga abadde n’obukugu obutasangika.\n“Arch. Kateregga yakulemberamu ekiteeso mu bboodi okutandikawo ekiwayi ekiteekerateekera ettaka mu Buganda Land Board (Physical Planning Unit) era abadde ku kakiiko ka bboodi akateekerateekera ettaka n’okugaba liizi.\nOmulangira muwi w’amagezi eri ekiwayi ekiteekerateekera ettaka mu kitongole kino,” Obubaka bwa BLB obwogera ku mugezi bwe busoma.\nOmukolo BLB kweyagabira ebyapa nga December 7,2017 yaguliko era kwoolwo naye yakwasibwa ekyapa ku limu ku ttaka lye kyokka okuva mu bbanga eryo yayongera okunafuwa.\nAbadde ku nkiiko eziwerako ez’ebitongole era mmemba mu kibiina ekigatta abakubi ba Pulani abakugu ng’omwaka oguwedde banne bamuwa ekirabo ng’omukubi wa Pulani asinga.\nWafiridde nga y’omu ku bakubi ba Pulani mu Pulojekiti y’amayumba ey’e Nakawa- Naggulu era akubye Pulani z’ebizimbe nnyingi.


Obwakabaka bwa Katonda—Yiga Bayibuli Omanye Engeri gye Bunaakuganyulamu\nObwakabaka bwa Katonda—Bunaakuganyula Butya?\nMu bitundu ebivuddeko, oyinza okuba ng’okirabye nti Abajulirwa ba Yakuwa bassa nnyo essira ku Bwakabaka bwa Katonda. Ate era oyinza okuba ng’okwatiddwako nnyo olw’ebyo Obwakabaka obwo bye bujja okutukolera. Naye oyinza okuba nga weebuuza nti: ‘Ddala ebisuubizo ebyo binaatuukirira?’\nSi kirungi kumala gakkiriza buli kimu ky’oba owulidde. (Engero 14:15) Kiba kirungi okusooka okukola ekyo abantu ab’omu kibuga Beroya * eky’edda kye baakola. Abantu abo bwe baabuulirwa amawulire amalungi ag’Obwakabaka, tebaamala gakkiriza ebyo bye baawulira. Baasooka kwekenneenya Byawandiikibwa “okulaba obanga ebintu ebyo byali bituufu.” (Ebikolwa 17:11) Abantu b’omu Beroya baageraageranya amawulire amalungi ge baawulira n’ekyo Ekigambo kya Katonda kye kigamba. Oluvannyuma, baakakasa nti amawulire amalungi ge baawulira gaali geesigamiziddwa ku Kigambo kya Katonda.\nAbajulirwa ba Yakuwa bakukubiriza okukola kye kimu. Tuyigiriza abantu Bayibuli ku bwereere ne basobola okugeraageranya ebyo bye tukkiririzaamu ebikwata ku Bwakabaka bwa Katonda, n’ebyo Bayibuli by’eyigiriza.\nBw’onooyiga Bayibuli tojja kukoma ku kuyiga ebikwata ku Bwakabaka bwa Katonda, naye era ojja kufuna eby’okuddamu mu bibuuzo ebikulu ennyo, gamba nga bino:\nLwaki Katonda aleka abantu okubonaabona?\nAbafu bali ludda wa, era bali mu mbeera ki?\nN’ekisinga byonna, okuyiga Bayibuli kijja kukusobozesa okuba n’enkolagana ey’oku lusegere ne Katonda. (Yakobo 4:8) Gy’onookoma okuba n’enkolagana ennungi ne Katonda, gy’ojja okukoma okulaba engeri Obwakabaka bwe gye bujja okukuganyulamu kati, n’emirembe gyonna. Yesu bwe yali asaba Katonda yagamba nti: “Okusobola okufuna obulamu obutaggwaawo kibeetaagisa okukumanya ggwe Katonda omu ow’amazima n’oyo gwe watuma Yesu Kristo.”—Yokaana 17:3.\n^ par. 4 Beroya kyali kibuga mu ssaza ly’e Makedoni.\nAyagala Nnyo Obwakabaka bwa Katonda\nGye buvuddeko, omuwala ow’emyaka ekkumi ayitibwa Folake yagambibwa okuwandiika emboozi eyalina omutwe ogugamba nti “Kye Nsinga Okwagala mu Nsi Eno.” Folake yasalawo okuwandiika ku nsonga lwaki ayagala nnyo okubuulira abalala ebikwata ku Bwakabaka bwa Katonda.\nFolake yawandiika nti: “Obwakabaka bwa Katonda gavumenti ya ddala. Naye tosobola kubulaba ne bw’oyambala gaalubindi!”\nFolake era yawandiika ku bintu by’asinga okwesunga Obwakabaka bye bujja okukola. Ng’ayogera ku bimu ku bizibu Obwakabaka bwa Katonda bye bujja okuggyawo, yawandiika nti: “Mpulira bubi nnyo bwe ndaba abantu abasula ku nguudo,” era “n’abaana abafa enjala mu nsi ezitali zimu.” Yagattako nti: “Naye kinsanyusa nnyo bwe nsoma Isaaya 65:21.” Olunyiriri olwo lwogera ku bantu abalibeera ku nsi ng’efugibwa Obwakabaka bwa Katonda, era lugamba nti: “Balizimba ennyumba ne basulamu; era balisimba ensuku ez’emizabbibu ne balya ebibala byamu.”\nFolake era yawandiika nti yeesunga ekiseera Katonda lw’aliggyawo endwadde zonna ng’akozesa Obwakabaka bwe. Yajuliza Okubikkulirwa 21:4 awagamba nti, Katonda “alisangula buli zziga mu maaso gaabwe era tewalibaawo kufa nate, newakubadde okukungubaga, newakubadde okukaaba newakubadde obulumi.” Ng’afundikira, Folake yakiggumiza nti okubuulira abalala ebikwata ku Yakuwa ne ku Bwakabaka bwe ky’asinga okwagala. Awatali kubuusabuusa, omuwala ono ayagala nnyo Obwakabaka bwa Katonda.\nMu bannasayansi, mu bawi b’amagezi, oba mu Bayibuli?


Bukedde Online - Omujaasi akubye ababbi amasasi, omu afudde\nAbasomesa babagobye lwa kubanja musaala gwa...\nKCCA erabudde Kitatta yeesonyiwe ebya takisi...\nOmulambo gwa Kayemba nga guteekebwa ku kabangali ya poliisi.\nOmukuumi wa kapiteeni mu ggye lya UPDF akubye omubbi amasasi agamuttiddewo mu kiro ekyakeesezza Olwokutaano. Bino byabadde Kisugu - Namuwongo mu Makindye. Omubbi omulala yaggyiddwaawo ng’aliko kikuba mukono.\nOmugenzi, amasasi gaamukubiddwa mu mugongo. Eyattiddwa yategeerekeseeko lya Kayemba, kyokka teyasangiddwa na kiwandiiko kyonna kimwogerako. Kayemba ne munne baasangiddwa n’amajambiya amawagale era nti baasookedde mu kikomera kya Kapiteeni Mike Kugonza ng’ono y’akuuma Kapiteeni Simon Atiku.\nKugonza yakubye Kayemba amasasi n’afiira mu kikomera kya baliraanwa Abachina. Ate munne, Hussein Walugembe 28, yasigaddeko kikuba mukono.\nAbatuuze baawuniikiridde okulaba ng’ababbi baana ba ku kyalo! Abatuuze baategeezezza nti ne bazadde ba Kayemba baabattira mu bubbi.\nBano baggyiddwaawo poliisi y’e Kisugu ne Kabalagala ne bateekebwa ku kabangali n’ebizibiti byabwe okwabadde essigiri, amajambiya n’ebirala, ne batwalibwa e Mulago ng’okunoonyereza bwe kugenda mu maaso. Wabula poliisi terina kye yayogedde ku nsonga eno.


Taata wange ya nga atandika kumbooziyokugoberea:\n- Ndeka nze nkwanjuluki ze amakulu ga «TAQLIDI».\nEkigambo «taqliidi» kitegeeza okubeeranti odda eri omumanyi munkola fatuwaze nobeera nga okola ekyo endowozaye kye- yakomako okubeera nga kikolebwa, ate noleka ekyo kyeyagaaana- awatali kulowoza era awatali kutunulamu mulundi mulala- yadde okunoyenkereza, nofanaganako nga ateese emirimugyo munsingoye, nga «ekinyere» nga omusituzizza emirimugyo muaaso ga- ALLAH.\nq Lwakit ugoberera?\n- Wakitegedde mukusoka nti omutonzi ya -kulagira nakuziyiza, yakulagira ebiri «WAJBU» nakukakasa obitukirize, nakuziyiza kubiri- «MUHARRAMAT» nakukakasa okubyewala.\nNaye yakulagira naki? Ate kiki kyeyaku- ziyiza?\nEbimu kubyeyakulagira byeyolefu oba olyawo oyinza okubimanya ate nebimu kubyeyakuziyiza nabyo byeyolefu oba olya wo oyinza okubyawula.\nNaye ebingi mubingi byebiri wakati wabino nabiri mubiri «WAJIBAT» nebiri «MUHARRAMAT» bijja kusigala nga tebiegeerekeka gyoli ate era bangi abalingaggwe tebabirina oba bikakanyavu gyebali.\nTata yayongere nagamba:\nOkimanyi nti mazima amateeka gobusiram «SHARIA» gakunngaanya empuyi zobulamubwo bwonna enjawukamuyawukamu, negateeka bulimu kintu okul amula kwakyo naye onomanya otya okulamulakwo okwa sharia nga oli- mubulamubwo buno obwawukamuya wu kamu, onomanya otya nti kino ekikolwa kiri halali eri omutonzi obeerenga okikola atekino omutonzi takyagala okyeziyi ze obutakikola?\nOkiraba abaffe kikusobozesa okuba nti odda- mukitono ne mukinene- eri endangiriro za sharia osobole okujjamu okulamu lakwo okwa sharia?\nq Ate lwaki sibwekityo!!\n- Mwana wange olugendo luwanvu oluli wakati womulembe guno no- omulembe gwa tashirie, awamu nokubanti nusuusu nyinginyo ezasharia zabula, olulimi nerukuguka namaku- bo agokulwogera nago gakuguka nokubeerawo abagwenyagwenya- abo abatabula hadiith zaffe nyingi nebaziteekamu obuzibu obwaka- kanyaza okuzijjamu Hukumu- eya- shria.\nOkwo nekweyongerako omushikila gwa- bajjuluzi ba- riwayaati ekyonakyo kifu- ndikwa kryawo mukkubo eryabo abakolerera ekyo,\nOluvanyuma tukitwale nti mazimaggwe osobodde okakasa mungeri yonna, obwesi gwa bwomwogezi wa- Nassu namazimage nobunyikivubwe mwebyo byajjulula, nobwegende reza era notwala ekiseera okulaba nti ama- kulu gebigambo nendagirira bikwatagana, aba- ffe osobola okugaya okumanya okwomunda okugazi nga kwetagisa ebtandiikirwako oweeyo okwebbika nga nabyo biwanvu. okwomu- buziba osobole okufunamu ekyo- ggwe kyoyagala okukitegeera nokukyenyweerezako nokukinyonyoka.\nq kati ekyokukol akyekiriwa?\nOdda eri abakugu mu- llimu eya -FUQAHA- nofuna amateekago okuva mubo «obagoberera» ekyo tekiri mu- ilimu yafiqih mwokka, wabula buli mu-ilimu obukenkufu obupya bwazuula- wo entadikwa yo- okukuguka mumitindo gyo- kumanya, kubanga bugenze okkeera kumakya nga bul ilim erina abasajja bayo aba- kugu muyo erannga bebuzibwako bulilwe- wabeerawo ekyetagisa kyonna nga kirimu- nsonga za-ilim eyo taata yagamba:\nTufune ekyokulabirako munsonga -eyo nga- tukijja mu- ilim yo- obusawo... Singa okwatibwa obulwadde... ALLAH akusonyiwe... bwomala okolaki?\nq Kyenkola kudda erimusawo, nemmubulira embe rayange yey’o bulwadde asobole okunoo nya obulwadde a ambulire eddagala erisanira olu- vanyuma lwekyo.\nYe-lwaki ggwewenyini tonnyerezabulwadde bwo era nobufunira eddagala?\nq Ensonga engaana nze sirimusawo.\nkalenno embeera bweri mu- ilim ya «FIQIH» gwe olimwetavu eri okudda eri «FAQIIHI» omumanyi omukugu osobole okumanya ekiragiro kya- ALLAH- nekyeyaziyiza oba kulwokwanjula obuzibubwo mu- sharia gyali, ngabwewetaaga okudda eri omusawo omukugu otegeere eensonga yekisawo yonna, oba okwanjulayo obulwadde bwolina.\nNga bwojja okunoonya omusawo asinga obulu- ngi omumanyi mwekyo kyeyakugukamu naddala obulwaddebwo bwebuba nga buli denjarasi kale ggwe okakasibwako okunonyereza omumanyi «faqiihi» osobole okumugoberera era ojje- muye «omujjemu» okulamulakwo okwa- Sharia buli lwowulira nga kikwetagisako okunnyonyoka «Hukumu-sharie» mubulamubwo.\nq Nnategeera ntya nti non- omusajja muma- nyi? Oba nti mazima yasinga abamanyi era yabasinga obulungi?\n- Taata wange yagamba nga ayanukula:\nNdeka oba leka nze nenkubuuza- otegee ra otya nti ono omusawo mulungi oba nti yasinga abasawo obukugu osobole ookudda ggyali, oomuwe oomubirigwo, aagukole kyaba alabye nti kigusanira mukugujjanjaba?\nq Ekyo nkitegeera mukubuuza abo abafaayo ennyo munsonga zabasawo, abamumanyi, mwabo abalina okumanya, nokutegeera, nokumugezesako, oba mmutegeera kulwobwatikirivuubwe umuba -ntu nokusansaana kwerinyalye mukumanyakwe- kyekyokyennyini... era bwekityo bwe kiri- singa oyagala okutegeera «faqiih» oba omumanyi asi nga banne okumanya.\nObuuza omuntu eyekuumira kuwajibati, era nga mulesiwa muharramat, nga mwesigwa alinamu obusobozi nokumanya nobwenkaya nobukugu kukwawula sitandadi yokumanya eeri abantu mubiseera byokukuguka. Oba asansana nayati- kirira naabuna wakati mubantu, obukugu bwomuntu oba obumanyibwe mubamanyi abasigaddewo.\nMukubeera nti obwatikirivu buli obugazi nokusansaana, kukufuula omun tu eyekakasa eranga olimwesimu mubwa faqiihi- bwe oba mubu- manyibwe\n- Abaffe waliyo obulombolombo obulala mwoyo akakasibwako kokmugoberera, aluvanyuma oluvo nnyuma nga tumaze okukutuka mubusajja akatati kalombolombo kabwa faqaha? Alina okubeera oyo gwogoberera, nga musajja mukulu, alimu amagezi mukkiriza mwenkanya nga mulamu simu-fu «mayyiti» mutukuvu wamaza-libwa- nga okuzalibwakwe kwayita mu-sharia- era alina okuba nti tayitirizanyo nsobi yadde okwerabira oba obugayavu.\nq Kirungi Nzenzuuyo kati ntuse mukigero kyabasajja, era ntegedde okuvamuggwe ekintu ekikwata ku- TaQiliiDi- okugoberera kati kintuki ekinkakatako okkola?\nBeera nga ogoberera -faqiihi- asingako- obumanyi mumulembegwo, era okolere kwebyo byaawako fatuwa- amateeka- munssongazo enjawukamuyawu kamu... mumateeka ga-wuzuyo, oba okunaaba nokutayammama, ne- swalayo, okusiibakwo, Hijjayo khumusuwo, zakatiyo, nebirala ebiringa- ebyo. Nga bwomugoberera mubyenkolagana... mumate-ka gokutunda nokugulakwo, nemukuwanyisa nemukuwasa, nemu- kukola- waswiyya- eddaame nemukugabakwo, nnemukuwaayo mubusiramu «waqfu» nebirala.\nNengenda nga mbala netaata...\nq Nokulagirakwo okkola obulungi, nokuziyizakwo okkola bo ubi, nemukukkirizakwo ALLAH, nebanna- bbi nababaka....\n-Nedda... okukkiriza -ALLAH- nokumwawula, nokukkiriza obwannabi waffe muhammadi (S.A.W) nobwa- IMAMATIL- AA-IMMAT- ekkumu nababiri (A.S.) nenkomerero «MA-ADI» ebyo ebintu tekisana mubyo kubera nti ogoberera muntu yenna kubanga byo bibalibwa nga ebikolo bye- ddiini ate tekikkirizibwa kugoberera mubikolo -byaddiini «USSUULU- DDIINI» wabula kikakata kubuli- musiram okubeera nti abikkirizamu eranga abikakasa awatali kubusabusa mubyo, wadde okuwubisibwa nga ayunga eri okukkiriza okwannamaddala mu-ALLAH, nga amunonyerezako nobunyinkiivu nga akozesa mwebyo ALLAH byeyamuwa mubu- sobozi bwokulowozan eranga akkomekkereza nokumatira okujjuvu okutalimu kuwankawanka.\nq Kirungi... tekikkirizibwa kugoberera mumanyi nga ate waliwo faqiih amusi ngako amusingako obumanyi mwebyo byeyakugukamu?\nEkyo kisoboka gyoli naye kalombolombo kubanti tomanyi njawukana ziri wakati wa faqiih gwogoberera noyo amusingako obuma- nyi munsongazo zewetaga okkolerako.\nq Singa ngoberera asi nga okumanya, kyokka nga talina «fatuwa» mumasi- ala agankwatako? Oba nga alina fatuwa nayenga sasobola kujimanya?\nKyokola kudda eri -mumanyi amuddirira mu- kumanya muba «faqiihi».\nq Singa abasigaddewo benkanankana mu- kuma manya ILIM kati awo mbankolaki?\nOdda eri oyo abasinga okwewala ebizira eranga yasinga okunyweza endowoza eyogyafuna nefatuwa gyatoola.\nq Singa abamu babeeranga sibewazi babizira okusingako bannaabwe?\nAwo osobola okuteeka munkola fatuwa yoyo gyoba oyagadde okujjako mubiseera ebyeyawulidde kubanga kisaana okukola «IHTIYAT» okukolera kwekyo ekisinga okuba ekituufu.\nq Kirungi... nsobola awo wennambulira omusawo okubeera ntintegeera endowozaye mumbeera yange eyobulamu singa obulamu bwange bwetagisizza okugenda kumusawo naye nsobola ntya okutegeera fatuwa yoyo gwen- nkallada oba gwengoberera munsongazange eza sharia? Ngeriki gyentuuka eri fatuwa ze nziteeke munkolo? Abaffe nyanmbayo buli mumasi- ala?\nOsobola okumanya fatuwaze.... Nakumubuza dirrect kunsonga- ezo oba okubuuza oyo gwe wesiga mukujjululakwe nemukutegeerakwe nobwe Sigwabwe mukujjulula – fatuwa- amateekagali oba okudda mubitabobye ebya fiqhiyyawamu nobutebenkevu mubutuufu bwabyo.\nq Bwekiba bwekityo nkusaba era gwemwesigwa onyambeko mukumanya fatuwa zoyo gwengo- berera.\nTaata yamwenyamu nekitiibwa naterera mu- kifokye amasoge nga galaza kundagaano yo- lutuula oluddako.\nq Nengamba nti: tutandike ne- Sswala.\n- Nagamba tutandike ne- sswala.\n- Wabula mazima yo- sswala yetagisa omuntu okuba mutukuvu mubuli kyonna ekyo- nona obutukuvubwe.\nq Kyekiriwa ekyonona obutukuvu bwomuntu?\nobutukuvu bwomuntu bwononeka:\nNabintu byamatirio nga bigwa kubiyungobyo- muntu nga akola okugeza nga obukyafu- najisi.\nEbintu byo- omunda ebitafunika na- hawasi Singa bizuukawo nemu kunsonga yabyo okugeza nga Janaba, haizi (mp), ekyalalo, nifasi, oba okukwata kumaiti omufu, oba okwebaka oba okufuluma kwo- omusulo oba empitambi oba omukka, ebyo bikakata okubijjawo na- wuzu oba kunaba oba kusaaba mfufu «Tayammamu»\nOluvanyuma lwebyo, singa tuba twagadde okutuuka kusswala tulina kusoka kunonyereza ku -NAJASATI- tumale okubitegeera okusooka, oluvanyuma tutegeerae- MUTWAHHARAT- ebitukuza tweyimirire nabyo obutukuvu bwo- mubiri mubulikyonna ekijjawo obutukuvu bwagwo no- obuyonjo bwagwo.\nOluvannyuma tujjululemu tudde kwebyo Singa bizukawo byalyetagisizza kubinaaba nakufuna- wuzu- oba kusaaba mfuufu Tayammam Sisonga kizuusi nga Janaba oba haizi oba kyalalo oba nifasi oba kukwata kumufu.\nNga tujjawo mukkubo lyaffe bulikyonna ekigaana okwesembeza ewa -ALLAH- nesswala nga tuli abeesiimye oluvannyuma lwekyo nobuwomi bwokuyimirira mumaso ga -ALLAH- nga tutoola takibira tukuba tahaliili tutendereza twawula omutonzi tugabirwa nokumwogerako, okumusaba nga tusuubira atuteeke mwabo abateeka emiti gyo- kwagala okudda gyali nga zennimiro mubi fuba byabwe nekubeeranti okwokya kwokwa gala ALLAH kwatebenkera mumitimagyabwe.\nNga tufuna oluvanyuma lwasswala ebyo ebyetagisa obutukuvunobuyonjo nga okusiiba nokukolo Hijja nebirala.\nq Bwekiba bwekityo tujja kutandika na naja- saati okusooka?\nyye tujja kutandika nabyo okusooka olunaku lwenkya ALLAH bwanaba ayagadde INSHA- ALLAH.\nq INSHA- ALLAH.


Abavubuka beekobanye ne batta omuwala eyabagattise: Bamulesezza bbebi ayonka\nOmu amwambuddemu engoye z’abaddemu n’akima n’ezibadde eka nga kwatadde n’okukinagguka nti: “agende ayambale ez’abasajja abalala b’aganza.”\nABAVUBUKA babiri beekobaanye ne batta omuwala gwe bavunaanye okubagattika. Omu amwambuddemu engoye z’abaddemu n’akima n’ezibadde eka nga kwatadde n’okukinagguka nti: “agende ayambale ez’abasajja abalala b’aganza.”\nAbadde muwala alabika obulungi era amanyi okwekolako, kyokka amaze ennaku nga talabikako, olwo omuyiggo ne gutandika.\nAbatuuze olugudde ku mulambo oluvannyuma lw’ennaku mwenda, nga guli bukunya ate nga kigambibwa nti gwasobezeddwaako, ne balumba amaka ge bateebereza nti ge gaamusaddaase enju ne bagikumako omuliro.\nMuganzi we eyamusse akkirizza n’agamba nti, yeegasse ne munne bwe babadde bamwagala ne bamutta nga bakooye okubagattika.\nAbagabaddemu badduse ne beekweka mu nsiko nga batya abatuuze okubookya kyokka poliisi eyanguye okutaasa amayumba amalala obutagookya\nGwe bateeberezza okumutta akkirizza nga bwe yamutta olw’obusungu nti abadde amugattako abavubuka abalala nti, kyokka ebitundu by’omubiri ebirala abavubuka balala be baabisala ku mulambo.\nBino byabaddewo ku Mmande akawungeezi ku kyalo Kamuli ekisangibwa mu muluka gw’e Ssunga mu ggombolola y’e Nyenga mu disitulikiti y’e Buikwe.\nOmugenzi abadde ayitibwa Edisa Tebeesigwa 25, ng’abadde mukozi mu saluuni ng’abeera ne jjajjaawe omukadde Katarina Mbwali era ng’abadde alina omwana omuto gwe baamulusezza.\nOmuwala ono abadde alina omulenzi gw’ayagala era ng’ebiseera ebisinga asula wa mulenzi nga ne lwe yasembayo okulabikako omulenzi ono Yakubu Mwandha ye yamunona ewa jjajjaawe ekiro ne bagenda okusula nga bulijjo bwe babadde bakola.\nNamukadde Mbwali agamba nti, omulenzi yajja ne basooka okunyumya wabula n’abagamba bazikize ettaala ye nti kuba amafuta gaali gaggwaamu ne basalawo okugenda bamugulire amafuta kyokka yakanda kubalinda nga tebadda.\nWabula oluvannyuma yawulira enduulu ng’omuntu alaajana, “munzitira bwereere” ate n’asirika omulundi gumu ye ne yeebaka.\nOmukadde agamba nti obudde bwali bukya omulenzi n’ajja n’amugguzaawo n’akwata mu nsawo y’omuwala mw’abadde atereka engoye n’aggyamu engoye zonna n’amugamba nti, “muzzukulu wo alina abasajja abalala nze mutadde abalala kabamutwale naye engoye ze namugulira nzitutte abamusigudde bamugulire ezaabwe.”\nAbatuuze bagamba nti baliko akaviiri k’abakyala ke baasanga mmita nga 100 nga mu kifo ekyo waliwo ensiitaano ne balowooza nti waliwo abaalwaniddewo ne babivaako.\nWabula oluvannyuma nga Edisa takomawo, ensonga jjajja yazitwala mu batuuze abaazitwaala ku LC nga batya nti ennaku essatu ezaali ziyiseewo nnyingi nga Edisa abadde takikolangako.\nPoliisi y’e Nyenga yayitiddwa, Mwandha n’akwatibwa kyokka n’asooka okwegaana nti ye tamanyi Edisa gy’ali kyokka era poliisi n’emutwala ng’abatuuze baagala okumutuusaako obulabe.\nOluvannyuma abantu baatandise okunoonya mu bikajjo ne basanga ekifo ekyabadde kiwunya ennyo nga waliwo enviiri n’eggumba kyokka ng’omulambo teguliiwo.\nPoliisi okuva e Njeru eyabadde eduumirwa DPC Christopher Katumba yatuuse n’egaana abantu okuddamu okutuukawo bamale okuleeta embwa abatuuze ne bakkiriza kyokka obudde bwe bwawungedde nga embwa tezituuka, abatuuze ne bakkaanya ne poliisi bafuuze ebikajjo byonna era baabadde baakatambulako katono ne bagwa ku mulambo gwa Edisa.\nTeyabadde na mikono, yasalwako ebbeere erimu nga ne wansi walabika yasalwayo n’ebirala.\nKino kyatabudde abatuuze ne balumba amaka ga mukyala Rehema Ndagire azaala Mwandah era okutaasa obulamu bwe yaggyiddwaawo poliisi.\nObusungu baabumalidde ku nju y’omuvubuka gwe balumirizza okutta omuwala ne bagiteekera omuliro. Oluvannyuma DPC Katumba yayise abatuuze n’abakubiriza obutatwalira mateeka mu ngalo. Poliisi yatutte omulambo mu ggwanika ly’eddwaaliro e Jinja, kyasaliddwaawo poliisi esigale ng’ekuuma amaka ago okutuusa ng’okuziika kuwedde\nMwandah ayogedde ensonga eyassizza Edisa\nOmuvubuka ono akakasizza nti ye yatuga Edisa n’amuggyamu engoye ze yali ayambadde n’azitwala nti nga mwenzi.\nAgambye nti bamaze emyaka musanvu nga baagalana kyokka yafuna olubuto n’amugamba nti, si lulwe ne kimunyiiza. Ayongeddeko nti abadde atambula nga tamubuulidde n’asulayo ate nga kuno kw’atadde okuganza abavubuka ku kyalo.\nAgambye nti mu kutta yayambibwako omuvubuka omulala bwe babadde baaganza omuwala ono naye eky’okumusalako ebitundu by’omubiri ebirala kyakoleddwa balala kubanga ye yakoma okumulabako nga yaakafa ng’amwambuddemu n’engoye omulambo ne gusigala bukunya ng’okuguyingiza mu bikajjo kyakolebwa munne ye ng’asigadde ku luguudo okuketta.\nOmuduumizi wa poliisi mu kitundu kya Ssezzibwa, Deo Obura agambye nti bagenda kukwata bonna abeetabye mu butemu lino.